De Dunnersbersch is de heegschde Bersch in de Palz. Mid saine seggshunnertsiwweneachzisch Meder is er in de gesamte Nordpalz unn nadiirlisch aa driwwer inaus des beliebteschte Tourischteziel. De Dunnersbersch lait inmidde de Nordpalz zwische Maiedaahl (Marienthal) unn Dannefels, ragt awwer aa erunner no Falgestää (Falkenstein). De Dunnersbersch is iwwer e Landstroßabzweischung bei Baschdehaus (e Hotel uff halwer Schdreck zwische Maiedaahl unn Dannefels) se erreische. E zusätzlischi Rickfahrmeeglischkeit biedet die Ännbahnstroß erunner no Dannefels. Gonz owwe kunnsch haid nuch die Reschd vunnerem Wall vunde Kälde sien, en glääne Dääl hod mer widde uffgebaud fär zum óógugge. Die gonz Óólaach he die Kelde zwäämol ufgebaud un - un des is weldwaid äämolisch! - hinnär däm Schudzwall, in des abgsischade Terrää, hen se nuch ä Viaeggsschanz enoigsedzd! Un weile schwädzd mer sugaa devun, dosse häddn Quarzporphyr gschmolze fär zum Glas mache. Owwe isn Aussischdstuam, vun däma bisnóó Woms, zum Orewald un bai gon klaare Sischd sugaa bis zum Daunus gugge konn. Ned waid devun schdeed de Fänseetuam mid iwwa zwäähunnad Meda Hee un dodezwische hen die Amis ää vun iane guuße Funkschdazione enoigsedzd, die greeschd in Oiropa. Commons: Dunnersbersch — Waitere Mulitimediadataie zum Artikel Dunnersberschveroi e. V. Dunnersberscha Kelten e. V. Es keldisch


Berschborre is ä Ortsgemä im Landkreis Kusel in Rhoiland-Palz (Daitschland) mid 409 Inwohner. Sie geheert zu de Verbandsgemä Minschwiller. Die mä als 500 Johr ald Muhläsch unn de Gloggeturm in de Dorfmidde, wu uff Veranllossung von de Gräfin Marianne von de Leyen in de Johr 1788/89 gestift wor is, sinn die Wahrzeiche vom Ort. Das 320 m hoch geläne Dorf Berschborre leid drei Kilomeder vom Ohmbachsee entfernt in de Weschdpalz. Die erschd urkundlisch Erwähnung stammt ausem Johr 1383 als Berßborn. Von 1480 bis 1793 zum Beitzdum von de Gräfin von de Leyen gehert, wo Minschwillerer Dal gehäß had. De Gemänderat in Berschborre beschdeht aus acht Mitglieder, die bei de Kommunalwahl am 7. Juni 2009 gewähld worr sinb, unn äm ehramdlische Borjemäschder als Vorsitzendem. Sitzvedäälung im gewählde Gemänderat: De Sommer Franz (WV Berschborre) is seid 1994 Borjemäschder vom Ort. Im Nordoschde gebts die A 62, im Südosschde die A 6. In Minschwiller is ä Bahnhof von de Glantalbahn. Ute-Christine Krupp (* 1962), Audorin Commons: Börsborn – Sammlung vun Bilder, Video un Audiodataie Homepage vom Ord Berschborre Homepage von de Vebandsgemä Minschwiller Film iwwer Berschborre (Hierzuland) Kommunalwahl Rheinland-Pfalz 2009, Gemeinderat


Waahaid is ääna vunde wischdigschde philosophische Grundbegriffe. Die Frooch noch de Waahaid ghert zu de zendrale Probleem vun de Philosophie un is vun de verschiedenschde Laid unnaschiedlisch beantword worn. Waahaid kimmd vum weschdgermanische wâra, wos wies ladainische verus zum Indogermanisch uêro gherd. Uff grieschisch hääsds Aletheia, uff ladainisch veritas. Mär muss unnerschaide zwische de Froche noom Begriff vun de Waahaid unde Aicheschafde vun Waahaid. Bai ärschderem konn mer inrem alldachsschbroochlische Väschdännis die Waahaid unnaschaide vun de Liesch un em Irrdum. Ma konn aach drenne zwische em subschdandiwische Sinn („Isch saan die Waahaid.“), em adribudiwe („Des is waari Kunschd“) unn em prädigative („Sis waa, dass es haid reschnd.“). Zudäm hod in viele Logikä ää jedi Aussach en Waahaidswead. In de zwääweadisch Uasachelogik gebbds när die zwää Weade, zu dene ma iblischwais „woahr“ un „falsch“ saachd. In moanche Logikä koan die Wohrhaid mehreri Werd hawe un net bloos die zwee. Un va zammegsedzde Aussache koan doan die Wohrhaid noo foamale Reschle aus de Waahaidwead vun de änzelne Däälaussache ermiddeld were. Awer es gibd a Logikä zum Beischbiel die soogenoandi Begriffslogik, wu sisch net mid änere Wohrhaid beschefdige dud. In de Infomaadig gebts sogenannde Boolsche Variable. Dodebai hannelds sisch um die äfachschd Ard


Ladain is ä Indogermanisch Schbrooch, wu urschpringlisch vun de Ladiiner, de Bewuhner vun Latium mit Rom in de Midd, gebabbeld worre is. Ladain waa die Omdsschbrooch vum Reemische Raisch unn is so die domminierende Vakehrsschbrooch im wesdlische Middelmeerraam gworre. Wäährnd sisch vun de ladäänische Umgangsschbrooch, em sogenannde Vulgärladain, die romanische Schbrooche endwiggelt hänn, iss es Ladain vun de reemische Schriffdschdeller achnoch als doodi Schbrooch bis in die Noizääd als fiehrindi Schbrooch vun Lidderadur, Wisseschafd, Polidigg un Kersch erhalde gebliwwe. Gelehrdi wie de Thomas vun Aquin, Francesco Petrarca, Erasmus vun Rotterdam, Martin Luther, Nikolaus Kopernikus, René Descartes unn Isaac Newton hänn Wäärge uff Ladain gschriwwe. Bis ins 19. Jahrhunnerd wurde die Vorlesunge an de Universidääde in ganz Oiropa in Ladain abgeholde, in Pole unn Ungarn war es Ladainische bis dohin Omdsschbrooch. In unzählische Lehnwärder (bspw. „Zischel“ vun „tegulum“), Fremdwärder (bspw. „Interesse“, was hääsd: „dozwische sai“) unn Reedewennunge (bspw. „in vino veritas“, uff pälzisch: „Im Woi laid die Waahaid“) is Ladain bis heit ach in netromanische Schbrooche vohanne. Bei de Bildung vun naie Fachbegriffe werd immerwerre uffs Ladäänische zrickgegriffe, bspw. bam „Aadoomobil“ (wobai es "Audo" aischendlisch aldgrieschisch is), awwer ach in de Medizin, bei biologische Gaddungsbezeischnunge un aa bai onnere Wissenschafde. Die


Dämogradie issä Regierungsfóm, wo d Macht vom Volk ausgeht. Där Begriff duud aischndlisch ausm alde Grieschelond schdamme un is aus δῆμος (Demos) „Volk“, un κράτος (Kratos) „Herrschaft“ zammegsäzd, hääßd also Härrschafd vum Volk. Volk, des sin domols die Männä mid Bürscharäschd vun ännärä Schdadt, ännärä "Polis" (πόλις) gewäßd. Die Reema hen die Dämogradie oigfiad, nóhdäm doßse die edruskische Keenisch gschaßt hän. Des waa awwee schun kä diräkdi Dämogradie mea, sunnärn när nuch ä räpräsendadivi: mär hod än Senad gebild un zwää Konsuln bschdimmd - alles när Arischdograde - und zum Ausglaisch zwää Volkstribune gewähld, die wu des Volk zu vatrede ghad hän un dodezu iwwa'all ä Vetoräschd ghad hän. Fär Nodfäll gabs donn die Csc, Consul sine Collega, die wu als Dikdadore schnell un ohne Widaschprüch entschaide konnde. Inde Kaisazaid war Rom ä Republik unes römisch Raisch ä monarchisch Kaisaraisch. Die Germane hen damols die viellaischd dämogradischde Regierungsfóm ghäd: än Keenisch/Haipdling fär im Friede un än annärn fär im Griesch, baide abhängisch vum Thing, dä Volksvasammlung, die wu bschlosse hod, wu dä Wesch long gehd. Die Sippechefs hän de Óófira aach absädze un än naie oisädze gäkennd, awwee aach dea hod ärsch nuch die Bschdädschung vum Thing gebraachd. In Indie


Gequellde mit weiße Kees sin des pälzer Nationalesse fer Veschedarier, die kää Fleesch esse. Zwar tuts in de Palz aa annere Sache gewwe, wo kää Fleesch drin is, awwer des krigt mer net iwwerall. Gequellde mit weiße Kees kriegt mer dagege an fascht jedere Hütt im Pälzer Wald. Zu mache is des Esse ganz simpel: Mer kocht Grumbeere ohne die Schaal vorher abzumache, bis se weich genuch sinn, unn wärend die koche, tut mer Weiße Kees nemme und mixt den mit Zwiwwle, Kimml, Salz unn e Paar Kraiter. Fertisch isses. Wann die Grumbeere frisch sinn, kann mer die Schaal aa beim Esse draalasse.


De Begriff Bundeslånd bezaichned en Gliedschdaad von Daitschlånd, wo offiziell Lånd haissd. en Gliedschdaad von Öschdraich.


Ä Diggdadur (vun Ladainisch dictatura) bezaischned ä Schdaadsform, wo nur een enzische Tipp, de Diggdador, odda ä Grubb (Pardai) uoigschränggd regiere dudd. In der Reschel werde die Herschende in de Diggdadur net gwähld. Maischdens berufe sisch Diggdadore bzw. diggdadorische Reschime uff en aisere odda innere Schdaadsnodschdond, mid denne sie die Etablierung vun ener nischdlegidime Herrschaft reschdferdigge. Diggdadure diine maischdens zum dorschsedse vun Indresse vun wenische Laid zu Laschde unn Schade aller. Nach Ausmaß der ausgeiebde Gwald unnerschaided man zwische ner audoridäre unn ner dodalidäre Diggdadur. En Mergmal vun ner audoridäre Diggdadur iss de begrenzde Pluralismus.Sie hot kee umfassend formulierdi Ideologie unn weder extensiv noch intensive Mobilisierung. Die Mergmale vun ner dodalidäre Diggadur sinn das Schdrewe, in alle soziale Verhäldnisse nai zu wirge unn aine Betailischung der Beherrschde am Schdaadslewe zu fordern, sowie dessen Waiderendwigglung in die ideologisch rischdische Rischdung. Bai de Reemer hots zur Zaid der Republigg des Amd des Diggdadors gewwe, weller in hekschde Nodzaide gwähld worre iss. Er hodd dodemid die Uffgab vun de zwee Konsuln iwwernumme, awwa nur fier ä halwes Johr, ansuschde hädd er jo die gsamde Machd on sisch raiße könne. Bekannde Diggdadore zur remische Zaid ware Sulla, Caesar unn Marcus Antonius. Bundeszentral fier bolidischi


Eduard Jost (* 21. Juli 1837 in Trier; † 15. März 1902 in Naischdadd an de Waiñschdrooß) war än daitsche Autor, der vor allem in de Palz gewirkt hot. Es mehrschd hodda uf Hochdaitsch gschriwwe, es schännschd uf Pälzisch. Außam Pälzalied. Jost hot 1869 des Pälzer Lied g'schriwwe. Oogonge hode Joschd als Sänga un Schauschbiela. Ab 1864 wara als Audoa bai vaschiedene Pfälzer Zaidungen tätig, so bei der Triasche Volgszeidung, beim Derkema Oonzeicha und beim Landacha Ailbode. 1884 hoda die Pälzisch Wocheschrifd Die Heimat in Lautre gerind. Noo Zaide in Leipzig (1886) und Naumburch (Saale) (1892) isa in die Pfalz zriggkumme un is Schäff vunde Redagzion vunde Naischdadta Zeidung worn. De Jost hod aach haimadbezochne Wärge gschriwwe, wie Die Patriotin von Lautern, ä koazi pälzisch Geschichd aus der leedschde Zaid vum Karl Theodors (1884) soinäre Härrschafd. Soi Audobiographie hodda 1895 Vor 25 Jahren genennd. 1869 hodde Joschd in Derkem es Pälzalied gschriwwe. Newwa de Ruin vum Klosschda Limburch hoda dodefär ä klää Dengmol gsedzd griehd. 1. Am deutschen Strom, am grünen Rheine, Ziehst Du Dich hin, o Pfälzerland! Wie lächelst Du im Frühlingsschmucke, Wie winkt des Stromes Silberband! Da steh' ich auf des Berges Gipfel und Schau auf dich in


Eestraisch esch e Land in Mitteleuropa un e Mitglied vun de Europäische Union (EU). 8,8 Millione Laid wohne do unn des Lond hot e Fläsch vun 83.879 km². Somid leewe uff em km² ugfähr 105, was im Verglaisch zu soine benachbarde Schdaade ziemlisch gering iss. Es grenzt im Norde an Deitschland un die Tschechie, im Oschde an die Slowakei un Ungarn. Im Süde an Slowenje un Idalje un im Weschde an die Schweiz un Lieschteschdäjn. Dere Hauptschdadt unn aa die greegschd Schdadt is Wien. Eestreich beschdeht aus nain Bunneslänner, die Verfassung esch föderal. Es Land esch seit 1955 Mitglied in de UNO un seit 1995 in de EU. Die eestraischischen Bunnäslänner sinn: Burgelond Kärnde Niedaeestraisch Owwaeestraisch Salzbursch Schdaiermarg Tirol Vorarlberg Wien Commons: Österreich – Sammlung vun Bilder, Video un Audiodataie Österreich – Bedeutungserklärungen, Wortherkunft, Synonyme, Übersetzungen Wikisource: Österreich – Qwelle un Volltegschde Bundes-Verfassungsgesetz – Artikel 8, Bundeskanzla.amt, aufgerufen am 5. Oktober 2011 Statistik Austria (Hrsg.): Statistisches Jahrbuch 2011. 37.01 Gliederung Österreichs in NUTS-Einheiten, Gebietsstand 1. Jänner 2010, S. 506 Sp. Fläche km2 Bevölkerungszahl Österreichs stieg 2011 um rund 36.200 Personen Google Public Data Explorer – Weltbank, abgerufen am 28. April 2012 World Economic Outlook Database, April 2012 des Internationalen Währungsfonds


De Mannemer Morge iss ä regionali Dageszaidung im reschdsrhainische Rhai-Negga-Draiegg. Die Zaidung hot e Ufflag vun 80.727 Exemplare, die Dochderzaidung Schwetzinger Zaidung e Ufflag vun 11.452 Exemplare. In de Haubdausgab vum Mannemer Morje werd iwwer Monnem, Ludwichshafe unn Haidlbärsch berischd. Die Zaidung gehörd momenton der Mediengruppe Dr. Haas GmbH. Der Mannemer Morge wurd im Johr 1946 vun Eitel Freiherr von Schilling unn Oskar Hörrle als Der Morgen gegründet, mussde awwa wege Urhewwerreschdsverledzunge umbenannd werre. Do mer in de verainischde Schdaade vun Amerika|amerikånische Bsadzungszaid fer sai Zaidung ä Lizenz hot hole misse, dassma drugge gederfd hot, hawwe aa de Eitel Freiherr von Schilling unn de Oskar Hörrle ä Lizenz beõõdrachd, welle se 1946 erhalde hawwe. Zuerschd hot die Zaidung "Der Morgen" (De Morje) ghääße, mer hots awwa weje Urheewareschdsprobleme in Mannemer Morje umbenenne misse. 1951 hot mer es said 1949 widda aschainende Haidelbejer Dachbladd iwwernumme, um es Vabraidungsgebied auszudehne. 1953 is donn ä Reschionalausgab fer Ludwichshafe endschdånne. Wennisch schbäda hot mer aa Kooberadsionsvadrääch midd klääne Zaidunge aus Nordbade gschlosse, unner annerem midd de Frängische Noorischde, em Werdhääma Daachbladd, de Bad Mergendhäämer Zaidung, de Schwetzinger Zaidung, de Hoggemer Daachzaidung, de Woinemer Noorischde unn de Odewälder Zaidung. 1967 hot mer die sozialdemokradisch AZ


Die Sozialdemokradischi Pardai vu Daitschlond iss ä daidschi Volkspardai unn die äldschd parlamendarisch in Daidschlond verdredeni Pardai. Di jetzische Pardaivorsitzende sin de Norbert Walter-Borjans un die Saskia Esken. Die Vorgängerpardaie vun de SPD sinn de Allgemaine daidsche Arwaiderverai, wu am 13. Mai 1863 in Leipzig gegrindet worre is, unn die Sozaldemokradischi Arwaiderpardai, die am 7. Auguschd 1869 in Aisenach gegrindet worre is. Die Verainischung vun baide Pardaie hot am 27.Mai 1875 schdaddgfunne, woraus die Sozialisdischi Arwaiderpardai vu Daidschlond (SAP) hervorgange iss. Erschd im Johr 1890 hot die Pardai ehrn haidische Name griet. Die SPD hot 473.662 Mitglieder, unn wies bai de maischde Pardaie so iss, iss de Fraueotail viel klänner wie der vun de Männer, er liegd bai 32,8% unn des Dorschschniddsalder is bei 59 Johr (Dez. 2013). Das Hamburger iss de SPD ehr naischdes Pardaiprogromm. Fraihaid, Gereschdigkaid unn Solidaritäd sinn die Grundwerte vum demokradische Sozialismus soziale Gereschdigkaid soziale Margdwerdschafd soll gschdärgd werde schdarger unn handlungsfähiger Nadsionalschdaad Finanzbolidik, wu die Schdaadsverschuldung schdobbd Außerdem sedsd sisch die SPD für Biergerreschde, Effnung der Gsellschafd unn Biergerbetailischung oi. Houmpäidsch vun de SPD


De Negga (am Fluss selwer [ˈnɛɡɐ] ausgschbroche, schunsch aa [ˈnɛgaː]) odda uff Schrifddeidsch Neckar issn Fluss in Daitschlond. Er iss mid 362 km (mid da Eschach 384 km) longa Nebefluss vum Rhoi, der mid soim faschd 14.000 km² große Oizugchsgebied den zentrale Tail vun Bade-Wirddeberg entwässan duht. De Negga endhubbsd uff de Baar bei Villinge-Schwenninge uf ner Märeshee vun 706 m, unn minded bei Monnem in de Kurpalz (Region) in de Rhoi, uff ner Hee vun 95 m, was en Heeeunnaschiid vun 611 m iss. Om Negga liege die Großschdädt Schduggad, Hailbronn, Haidlbärsch unn Monnem. Greeschde Neewefliss sinn die Enz, die Jagst unn de Kocher. De Negga fließd vun saim Endhubbsord zwische Schwaddzwald unn Schwäbische Alb noch Nordoschde, am Neggaknie bai Plochinge nordweschdwärds bis nordwärts dorsch Schduggad unn Hailbronn, ab Ewwerbach weschdwärts dorsch Haidlbärsch unn die Owwerrhainische Tiefewene unn minded in Monnem in de Rhoi.


Die Germane sinn ä Grubb vun indogermanische Velga. Es hot nie een aihaidlisches Volg der Germane gewwe, sondern mehrere Schdämm. Des Zammegheerischkaidsgfiel iss ned iwwer de aischene Schdomm nausgange. Awwa die Germane hodde a gämainsame Sidde unn Gebraische, ä gemainsami Relischion unn ä gämainsami Schbroch aus derre sisch schbäda die germanische Schbrooche wie Daitsch (unn domid aa des Pälzische), Niederländisch, Englisch, Schwedisch, Dänisch unn Norwegisch endwiggeld henn. Die Germane schdamme urschbringlisch aus Skandinavie, Norddaitschlond unn Dänemark. Die Schdämm vun de Germane unnertailt man in die Nordseegermane, Ostsee-unn Ostgermane, Elbgermane unn Rhai- unn Wesergermane. Wuher der Begriff "Germane" aischendlisch kummt unn die Bedaidung vun dem Begriff, weeß man haid ned so genau, wahrschainlisch kummt er ausm keltische odda ladainische. Die Germane henn in Derfer gelebd, wu ugfähr 200-300 Lait gelebd henn. Langhaiser ware bai de Germane waid verbraided, sie ware in zwee Dail uffgedaild: Aina zum Wohne unn ainer fiers gonze Viechzaisch, haubdsäschlisch Pferde unn Rinda. Bai monsche hots e Trennwand gewwe zwische Wohnberaisch unn Schdallberaisch, bai onnere awwer ned. Im Wohnberaisch hots owwe im Dach e Loch gewwe, wu de gonze Raach abgezoge iss. Gebaud wurde die Haiser endweder gonz aus Holz odda nur mid Pfoschdeelemende aus Holz, die Wänd


Tremulous is ä fraies Multipläier-Online-Spiel fir de Reschna. Es nutzd die Quake 3 Ännschinn, is unna da GPL lizentiert unn loof dodemid uff fasch jedem Sischdem Des Spiel spielt in de Zukunft wo di Mensche Planede koloniesierd henn. Die baue do Rohstoff ab und transchportiere die mit de Frochter zu õnnere Planete. Awwa nun is es so, dass uff e mol ä neue Rass vun Außa'irdische ufftauche tut un die Kolonieä üwwerfällt. Do babbeln nix hilft schicke die Mensche Seldner um die Außa'irdische zu vernichte. Im Spiel muss ma äni vun de 2 Badaie auswähle. Ma konn die Mensche spiele odda awwa ah die Außerirdische. Du konnschd dann entweder n Krieger odda n Baumeschder spiele. Als Baumeschder bauschd du die Basis uff und du sorgschd dafir dass dei Leit wieddabelewt werde kenne un deswege bauschd ah Verteidigungoonlage. Als Krieger muschd du die feindlich Basis õgreife un dafir sorge dass die Gegna nimmi widdabelewwt wärre kenne. Gewunne hosch, wenn kenn Gegner unn ke Wiedabelewungsschdadsiõn vum Gegner mehr exischdierd. Firs töte gibts Punkt, wo du benutze konsch um als Mensch da bessere Waffe zu kaafe odda als Außerirdische um disch in änn stärgares Viech zu verwandele. Wenn dai Badai viermol soviel Gegner


Elard Briegleb (*05.05.1822 in Hopfmannsfelden, Hesse - † 15.06.1904 in Worms) war en Parrer un Dekan im Aalsm un Peddaschm und Mundartdischder. Vun ihm schdomme zwee Bänd mir Mundardgedischde und kleene Dialoche, nemlisch Wie's klingt am Rhei und Links am Rhei' Iß gut sei. Soi Sproch zaisch Eischearde vum Nordpälzische. Die Oistellung is optimistisch und er schraibt mid viel hindergrindischem Humor so z. B. in dem Gedischd Em alde Wei-Bauer sei Gehamnis un Es zwadd Gesicht. Wie's klingt am Rhei': mundartliche Gedichte aus der hessischen Pfalz, 1885 Links am Rhei' iss gut sei': Neu mundartliche Gedichte aus der hessischen Pfalz Vivat der Vogelsberg!: Gedichte, der lieben Heimat und allen Freunden und Verehrern derselben gewidmet, 1896 Bur und Bull oder Kriegsbilder aus Transvaal: Gedichte, 1902 Weiʹschdeier-Lieder: Mundartliche Gedichte aus der hessischen Pfalz, 1899 Wei'schdeier-Lieder, 1899 Jürgen Beckmann, Heinz-Jürgen Kliewer (Herausgeber): "Ich redd mein Muddeerspooch". Anthologie Pfälzer Mundartlideradur; Saide 11, Pfälzische Verlagsanstalt, Landau/Pfalz 1997, ISBN: 3-87629-278-6 uff Guugl buggs


Hesse is ä Bunnäslond vun Daitschlond unn liegt zimlisch in de Mitt dovun. An die Palz tuts bei Frongedahl grenze, wobei de Rhoi die Grenz darstellt. Ugfähr 6 Millione Lait wohne in Hesse, welles ä Fläsch vun 21.114,94 km² hot. 286 Lait wohne uff em km², dodemid iss Hesse eens vun de dischdbesiedeldsde Bunnäslänner in Daitschlond. Der jetzische Minischderpräsidend vun Hesse iss Boris Rhein vun de CDU. Die regierende Pardaien sinn die CDU unn die SPD. Die Haubtstadt vun Hesse is Wissbade, die greeschd Stadt ist Frangfort. Annere große Städt in Hesse sinn Kassl, Offebach,Dammstadt unn Hannau. Hesse hot en Odail an de Kurpalz. Gebabbelt werd in Hesse Hessisch, was im Siede fer annere Leit e bissel wie pälzisch klinge duud - vum Rhoi bis waid inde Orewald hods jo aach zmeaschd pälzische Dialegde un do hods aach viel Pälza Änglawe gäb. Die offiziell Houmpäidsch vun Hesse Statistische Ämter des Bundes und der Länder Arbeitslosenquoten im Mai 2018 – Länder und Kreise. In: statistik.arbeitsagentur.de. Statistik der Bundesagentur für Arbeit, abgerufen am 30. Mai 2018. Destatis Schulden der öffentlichen Haushalte am 31.12.2012


Die Bahai (Bahai-Transkription:bahā'i)-Relischion iss ä weldwaid verbraidedi abrahamidischi Relischion mid finf bis achd Midglieda. Gegrinded worre isch sie vun Baha'u'llah in Akkon. Die Relischion iss aus dem Babismus hervorgange unn iss aine aischenschdändischi Relischion. Vor allem in de dridde Weld iss die Bahai-Relischion waid verbraided, awwa aa in Oiropa leewe viele Bahai, in Daitschlond sinnes 5000 bis 6000. Die Bahai glaabe onnen monotheisdische transzendende Godd, die misdischi Oihaid vun de Relischione unn die Oihoid vun de Mensche. Oihaid vun de Relischione heeßd, dass alle Relischione oinem geddlische Urschbrung endschbringe. Somid iss aischendlisch jeder Prophet oda Relischionsschdifda, wie Jesus Chrischdus, Mohammed, Baha'u'llah oda Buddha vun Godd endsandt. de Glaibische große Glaabensfraihaide gelossd werre. Wisseschafd unn Relischion derfe sisch ned widaschbresche. Außadem glaabe die Bahai an die Glaischhaid vun Monn unn Fraa. Des Haus der Odachd iss des Gebeds- unn Meditationsgebaide vun de Bahai. Haifisch werre do die hailische Schrifde vun alle Weldrelischione vorgelese. Derzaid schdehe in Auschdralie, Daitschlond, de Verainischde Schdaade, Samoa, Panama, Indie unn Uganda Haiser der Odachd, außadem werd in Chile eens gebaud. Die offiziell Houmpäidsch vun de Bahai in Daischtlond [1] Bahai


Es Saarlond is ä kläänes Bunnäslond vun Daitschlond unn liegt ganz im Weschde dovun. An die Palz tuts vun ugfähr vun Zweebrigge bis Kusel grenze, ansunschde hots Grenze mit em reschdlische Rhoiland-Palz, mit Fronkraisch unn mit Luxebursch. Ugfähr 1 Million Lait wohne im Saarlond, welles ä Fläsch vun 2.569,69 km² hot. Um die 386 Lait wohne uff em km² (2013), dodemid iss es Saarlond eens vun de dischdbesiedeldsde Bunnäslänner in Daitschlond. Die Haubtstadt unn die greeschd Stadt vum Saarlond is Saarbrigge. Annere große Städt im Saarlond sinn Hombursch, Neunkirsche unn Merzisch. Die jetzische Minischderpräsidendin vum Saarlond iss die Annegret Kramp-Karrenbauer vun de CDU. Die regierende Pardaien sinn die CDU unn die SPD. → Haubdardiggel: Saalännische Dialegde Ä oihaidlische "saarlännische" Schbrooch gebds ned, aa wenns ofd behaubded werd. Im Oschde unn Siede werd Rhoifrängisch (Weschdpälzisch, Saarpälzisch) unn im Weschde unn Norde Moselfrängisch gebabbeld. Do verlaafd aa die dat/das-Linie, des heeßt do wu man Rhoifrängisch schwätzt, werd das gsachd unn do wu man Moselfrängisch babbeld sachd man fier des glaische Word dat. Die Schbroochgrenz verlaafd ugfähr zwische Velklinge im Siedweschde unn St. Wendel im Nordoschde. Im Johr 1920 isses Saarlond als Saargebied aus em Dääl vun de praißische Rhoiprovinz unn dem Gebied


Der "Deutsch-Pennsylvanische Arbeitskreis e. V." (German-Pennsylvanian Association) iss en Verein, wu sei Sitz in Määnz hot. Die 50 Mitglieder henn des Netzwerk gegrindt, um die Kontakte zu de Pennsylvanisch-Deitsche in Nordamerika besser zu organisiere. 1. Vorsitzender waar vun 2003 bis 2010 Dr. Michael Werner, der aa Schriftleiter iss vun de pennsylvanisch-deitsch Zeidung Hiwwe wie Driwwe. Seit 2010 heesst der 1. Vorsitzende Frank Kessler. Hiwwe wie Driwwe Deutsch-Pennsylvanischer Arbeitskreis e. V.


Die Vorderpalz a Voadapals isch zsomme midde Siedpals de pelsische Deel vunde Oberrhoinischi Diefewene odder ewe vum Rhoi aus gsehe de voadare Deel vunde Pals. Dnewe hods de Pelsawald, s'Noadpelsa Beaschlond un die Weschdpals, s'bragdische Gescheschdigg vunde Voadapals. De Begriff vunde „Oschdpalz“ isch nie un die Bzaischnung „Hinapals“ vun Voadapelsa als Gescheschdigg zude Voadapals bnudzd worre. Monsche hawens a gsachd um die Laid aus de Weschdpals z'ärschere. Awa haid sin die Bgriff „Hinapelsa“ un „Hinapals“, wu mol vun de bairischi Vawaldung oigfiad worre isch, in Vagessehaid g'roode. Bsiedlung inde Pals hod schun inde Aldschdoinzaid bgunne. Bai Ausgrawunge hodma oan Bleds wie oam Haazwaila Kobb bai Baddebeasch Weagzaisch gfunne. Im Pelsa Wald isch inde Ald- un Middlschdoinzaid z. B. die Waidedalhehl bai Wilgaadswies bwohnd gwesd. Inde Jungschdoinzaid, so im 6. Jahdausnd v. Chr. sin a Laid als Jescha un Soamla inde haidisch Pals unawegs gwesd. Um 5300 v. Chr. hawen sisch doan die erschde Agga- un Viehbauare niedaglosd un oagfong'ge mid Rodunge die Londschafd zu vaänare, um Flesche fas Gdraide uns Vieh zschaffe. Die hawen doan a gleene Siedlunge g'grind uns Hoandweag endwiggld. Aus dea Zaid komma doan a Keramigge finne, wu ofd duasch Redungsgrawunge vunde aschäologische Dengmalbfleesch Schbaija gsischad werren.


Mexiko (sp. México), offiziell Verainische Mexikånische Schdaade (Sp.: Estados Unidos Mexicanos) is än Schdaad in Middelameriga und Nordameriga. Ugfähr 112 Millione Lait wohne in de Mexiko unn sie hot e Fläch vun 1.972.550 km². Mexiko isch s fünftgreeschte Land uf em Ameriganische Kondinend. Offiziell hot Mexiko kai Amtsschbrooch, awwa Schbanisch und e paar Schbrooche vun de Ureiwohner sin nach em Schbroochegsetz anerkannt. Aingedaild iss es in 31 Bundesschdaade unn ään Bundesdischdriggd. Mexiko-Schdadt is die Haubdschdadt vun Mexiko unn is aa de ääne Bunnesdischdriggd. Mexiko lied im siedlische Nordåmeriga, werd awwa bai ä onneri Äädailung monschmol aa zu Middelåmeriga gzähld, wobai mer do mehr noo kuldurelle Faggdore gehd. Im Norde dudd Mexiko on die USA grenze, 3.141 km is die Grenz long. Im Siede dääld Mexiko ä Grenz midd Belize (250 km) unn Guademala (963 km). Im Oschde liehd de Golf vun Mexiko unn im Siedoschde die Karibik. Baids sinnse Neewemeer vum Adlåndig. Im Weschde liehd de Pazifig. Ethnisch gsehe is Mexiko sehr hederogen. Bis zu 80% vun de Bvelgarung sinn Meschdize, des heeßt Mischling zwische Oiropäer unn Uraiwuhner. 60 vaschiedene indigene Velger gebbds in Mexiko, welle zåmme 10-15% vun de Bvelarung schdelle. Aguascalientes Baja California Baja California Sur Campeche Chiapas


Die Verainischde Schdaade vun Ameriga (engl.: United States of America, korz USA), odda korz Verainischde Schdaade, monschmol aa eefach nur Ameriga (obwohl des aigendlisch de gonze Kondinend bezaischned, uff dem die USA liesche) sinn en Schdaad in Nordameriga. Die greeschd Schdadt vun de USA iss New York, die Haubdschdadt is Washington, D.C.. Midd ner Fläsch vun 9.826.675 km² sinn die USA des driddgreeschde Lond uff de Weld. Zamme midd ner Bevelkerungsozahl vun 317.238.626 henn se ä Bevelkerungsdischd vun 33 Oiwuhner/km² (2013) unn sinn domid des vierdgreeschde Lond. Die USA beschdehe aus 50 Bunnesschdaade, vun der Fläsch her greeschde davunn iss Alasga midd ner Fläsch vun 1.717.854 km², vun der Oiwuhnerozahl her iss es Kalifornie midd 37.253.956 Oiwuhner. Die Verainischde Schdaade sinn aus de 13 Kolonie in Ameriga hervorgange, wu sisch am 4. Juli 1776 vum Verainischde Keenigraisch unabhängisch erglärd henn. De 4. Juli iss hait aa de Nadsionalfaierdaag vun de Verainischde Schdaade. Die USA henn koi Amdsschbrooch, awwa Englisch iss vorherrschend, Schboonisch iss vor allem im Siedweschde verbraided. Danewwe gibds Schbrooche vun de Indioner unn Oiwanderer. In de Verainischde Schdaade werd vor allem in de Bunnesschdaade Pennsylvania, Ohio unn Indiana Pennsilfaanisch Deitsch gebabbeld, en daitsche Dialeggd, der haubdsäschlisch uffs Pälzische


Die Verbondsgemää Waldfischbach-Bojalwe lait im Landkrääs Siedweschtpalz in Rhailand-Palz. Sie hat ugefeer 13.000 Innwohner; Vewaldungssitz ist die nòmensgäwend Ortsgemää Waldfischbach-Bojalwe. Die Verbondsgemää Waldfischbach-Bojalwe is 1972 im Zuch vun de rhailand-pälzisch Vewaldungsreform aus de o. g. acht selbschdänniche Gemääne gebild wòrr. Der Verbondsgemäänerat vun Waldfischbach-Bojalwe beschdeht aus 28 gewählde ehreamtliche Mitglieder unn em hauptamtliche Borjemääschder als Vorsitzende. Die Sitzvedälung im Verbondsgemäänerat: 1972–1979: Emil Dietrich (WGR) 1980–2006: Ernst Becker (CDU) seit 2007: Winfried Krämer (CDU) Die Blasonierung vum Wabbe besaat: In achtfach vun Gold unn Bló gedäldem Schildbord, dadrin è blóer Fisch, in Schwarz rechts fimf silwerne Bolle 2:1:2, links è rotbewehrter und -bezungter goldener Leeb. Es is 1981 vun de Bezirksrechierung Neustadt genähmicht wòrr. Kräässchdadt Schleiz, Thiringe Kommunalwahl Rheinland-Pfalz 2009, Verbandsgemeinderat [1] Karl Heinz Debus: Das große Wappenbuch der Pfalz. Neustadt an der Weinstraße 1988, ISBN 3-9801574-2-3 Verbandsgemeinde Waldfischbach-Burgalben


De Bülent Ceylan (* 4. Januaa 1976 in Monnem) is en berihmde Kabaredischd un Komidiän aus Monnem in de Kurpalz. Er isch de jingschd vun via Kinna. Soi Mudda is ä Daitschi un soin Vadda is'n Türk, weller schun 1958 als Gaschdarwoider in die Kurpalz kumme is. Bülent isch als kleenes Kind uff dea Friedrich-Ebert-Grundschul g'wesd bevorer uffs Ludwig-Frank-Gymnasium g'gange isch. Am Gymnasium is er in de 11. Klass zum erschde mol mit ennere Boris Becker-Parodie uffgetrete un zwar mit großem Erfolsch bei Lehrer un Schüler. Beim Abi-Ball 1998 hot er denn Erfolsch wiederholt, indemm er als Helmut Kohl uffgetrete isch. Er hot Gaige g'lernd un Russisch un hod nochm Abidur ä Praggdigum bai äm Senda g'machd un doan mitm Schdudium in Filosofie un Bolidik oa'gfange, hods Schdudium awwa uffgewwe un oa'gfoange sich als Kinschdler zu verwirkliche. Saidem machdda Broggroam un ischa ofd im Fernseje uffg'dreede. De Bülent isch mid änere Auschdralerien vahaiad un isch 2007 Vadda vun ännere Tochda worre. Un er sezd sisch a bai de Monnema Eidshilf im Kinnahospiz Schterntaala oi un dud a was fa de Andie-Rassismus. Im Joor 2001 hoda doan de „Bielefelder Kabarettpreis“ un 2002 a noch de Glääkunschdprais vun Bade-Wirddebersch g'wunne. 2009 hodda


Die Elwedritsche (aa Ilwedritsche, Elbedritsche, Elwerdritsche etc., fascht nur im Blural verwendt, Genus uklaa, lat. Bestia palatinensis) sinn ä Fahwlwese, wu faschd aussiehd wie n Voggl, wu in Sieddaitschlond, vor allm in de Palz, dehääm iss. De Verbraidungsraum vun de Erzählunge iwwer die Elwedritsche erschdreggd sich vum Saaland im Weschde iwwer de Pälzerwald un die owwerrhainisch Tiefewene noch Oschde riwwer in di Kurpalz bis in de siedhessische Odewald un im Norde bis noch Rhoihesse. Im Side kumme se bis in di Gejend vun Bihl, Landkreis Raschdadd, vor, do sinn se als Hilwedritsche bekannd, un bis ins nerdlische Elsaß, wu ma se Dilbetrütsche heeßt. Als "Haubdschdadd" vun de Elwedritsche gild Naischdadd an de Woischdroos, wu es ah än Elwedritschebrunne gibd, der wu vum Rumpe Gernot gschaffe worrn iss. Onnere Quelle sahn ah Dahn in de Südweschdpalz (wuus aachn Elwedritschebrunne hod) odda Erfwailer odda noch gands annere Orde weahrn Haubdschdädd vun de Elwedritsche. E isolierdes Vorkumme gibts in Niederbayan, wu ma se als Oibatrischl kennt. Ob des urschbringlisch emol e zammehängendes Verbreidungsgebiet waa odder ob e paa Elwedritsche noch Niederbayan ausgewannert sinn, hot sisch bisher nonet kläre losse. Pennsylvanisch Laid määne aach, daß in die Schdaahde ausgewannerde Pälzer ainiche Elwedritsche middgenumme heddn


Wissloch iss ä grooßi Kraisschdadt im Rhoi-Negga-Krais im Nordweschde vun Bade-Wirdebärg. Sie hot ugfähr 25.100 Oiwuhner uff are Fläsch vun 30,26 km² unn hot dodemit ä Bevelkerungsdischd vun 858 Oiwuhner/km². Sie iss noch Woinem, Sinse unn Lååme die vierdgreeschd Schtadt im Rhoi-Negga-Krais. Der jetzische Birgamaischda iss der pardailose Franz Schaidhammer. Wissloch lieschd in der Owwerrhoinische Diefewene, im Kraischgau unn an de Auslaifer vum Odewald. Dorsch Wissloch fließe fimf Bäsch: Laimbach, Gauangelbach, Waldangelbach, Ochsebach unn Maischbach. Die Gemainde wu an Wissloch grenze, im Uhrzaigersinn: Nußloch, Lååme, Maure, Meckse, Diele, Raueberg, St. Leon-Rot unn Walldoaf. Wissloch bschdehd aus drai Schdadtdaile: Wissloch (19.916 Oiwuhner); Baierdl (4.489 Oiwuhner) unn Schatthause (1.622 Oiwuhner), welle baide am 1. Januar 1973 oigemainded worre sinn. De Gemainderad vun Wissloch hot 33 Midglieda, welle den Diddl Schdadtrad fihre. Ergebnis vun de Gemainderadswahl 2009: Des Owwerhaubd vun de Gemainde iss de Owwerbirgamaischda, weller fer 8 Johr gwähld wärd. Lischd vun de Birgamaischda (ab 1973 Owwerbirgamaischda): Commons: Wissloch – Sammlung vun Bilder, Video un Audiodataie Wikisource: Wißloch in der Topographia Palatinatus Rheni (Matthäus Merian) – Qwelle un Volltegschde Die offiziell Houmpäidsch vun de Schdadt Wissloch Websaid vun de Birgaschdifdung Wissloch Statistisches Landesamt Baden-Württemberg: Bevölkerungsstand


Es Weldall, des ach efach als All, als (lat.) Universum oder als (gr.) Kosmos bezaichnet werd, ment die gesamt Weld aus Raum und Zaid. Oigführt worre ist des Word Weltall von Philipp von Zesen, als Oideutschung von ladainisch Universum. Soi Enschdehung, Gschischd un Beschaffenhaid hod die Mensche sait Jahrdausende interessiert. Erschde Erklärunge zu denne Froche hen die Mensche sisch in Mythe und schbäda in religiese Erzählunge und Texde zu gewwe versucht. Donn hän sich die Mensche gedengd, es wär ä glää Kuchl, die wu inde Mid die Erd als Schaib hod un owwedriwwa de Himmel un unnedrunna die Unnawäld fär die Doode. Ärsch in de Naizaid hänse erausgriehd, doß die Erd selwad ä Kuchl is, wu sisch um die Sunn drehe duud innärem Abschdond vun achd Lischdminudde un doß die Sunn nix onnaschdes is als wie än glääne Schdärn. Haidzutach beschäfdischen sisch vor allem Wissenschafdler der Fachrischdunge Physik und Aschdronomie mid de Beschrwaiwung un Erklärung vum Universum. Grundleschend fer die theoretisch Erklärung vum Zusammenhang vun Raum und Zait un vun Materie und Enerschie is immer noch die Relativitätstheorie vun Albert Einstein, die vielväldisch experimendelle Beschtädischunge gefunne hot, was meent, dass ihre vielfäldische dääls iwwerraschende Aussache sisch dursch Experimende und Beobachdunge


's Engadin isch e Houchdaal in de Oscht-Schwaiz im Kanton Graubünden. Im Oschte werrt's vun de Ortler- Albe un vun de Sesvenna-Grubb begrenzt, im Weschde vun de Silvretta-Grubb. De Inn lefft durrich 's Engadin, wu's aach sein Name her hott: Gardde vum Inn. 's Engadin werrt in zwee Hälfde uffgedaailt: Owwerengadin, uff Rätoromanisch: Engiadina'Ota: Vum Berninapass un em Malojapass iwwer d' Seen-Blatt bei St. Moritz mi'm St. Moritzer See, em Silvaplaner See un em Silser See bis noch S-Chanf. Die wichdigschde Därfer sin St. Moritz, Sils, Silvaplana, Champfer, Celerina, Pontresina, Samedan, Bever, Madulain, Zuoz, S-Chanf un Cinuos Cel. Unnerengadin, uff Rätoromanisch Engiadina Bassa: vun de Punt'Ota- Brigge bis zu de Grenz noch Tirol, Eestreich on de Finstermünz-Feschting. Wichdige Därfer sin: Brail, Zernez, Susch, Lavin, Giarsun, Guarda, Bos-Cha, Ardez, Ftan, Tarasp, Scuol, Sent, Ramosch, Vna un Seraplana. Die Engadiner sin Rätoromanen, des haaßt, zu de Zeide vun de alde Römer hott do, un aach fascht iwweraal sunscht in de Albe, e keltisch's Volk g'wuhnt, die Räter. Die sin noh awwer vun de Römer eignumme worrn, un häwwe ihr Schbrooch, Latdain, ahnemme messe. Do draus isch noh Rätoromanisch entschtonne. Des isch urschbringlisch iwweraal in de Albe gebabblt worrn, isch awwer pö a


Vietnam (vi. Việt Nam), amdlisch Sozialisdischi Rebublig Vietnam is än Schdaad in Siedoschdasie. Ugfähr 89 Millione Lait wohne im Vietnam unn er hot e Fläsch vun 330.898 km². Dodemit hot es ä Bevelkerungsdischd vun 263,2 Oiwuhner/km² Vietnam isch s fünftgreeschte Land in Indochina. Er grenzd an die drai Schdaade Schina, Laos, Kambodscha unn an des Siedschinesische Meer. Die Haubdschdadt iss Hanoi, die greeschd Schdadt Ho-Chi Minh-Schdadt. Saiddem 21. Juli 1954 iss Vietnam vun Frongraisch uabhängisch. Die eenzisch Bardai, welle in Vietnam regiere derf iss die Kommunisdische Bardai vun Vietnam. Dodemid herrschd en audoridäres Oibardaiesyschdem, vun de Schdaadsfoam her iss es awwa ä sozialisdischi Volgsrebublig. Die Kommunisdische Bardai schdelld nadierlisch aa de Präsidend, zurzaid Nguyễn Minh Triết unn de Premierminischda, zurzaid Nguyễn Tấn Dũng. Unnerdaild isch Vietnam in 59 Provinze unn 5 Munizipilidäde, dånåch folge Schdädt, Dischdriggde unn Derfer. De Norde waisd en drobisches Wechslklima uff, de Siede iss drobisch. Commons: Vietnam — Waitere Mulitimediadataie zum Artikel Vietnam – Bedeutungserklärungen, Wortherkunft, Synonyme, Übersetzungen Länderinformationen des Auswärtigen Amtes zu Vietnam


Als Weldraumorganisation wern Beherde, Oirichtunge un Zammenschliss vun Beherde, Persone, Unternehme un Oinrichtunge bezaichnet, wu sisch mit de Erforschung un/odder de Nutzbarmachung vum Weldraum fer friedliche odder militärische Zwecke befasse tue. Viele Staate unterhalte nationale Weldraumorganisatione fer die Erforschung un Nutzung vum Wedtalls. Die sinn manchmol fer die militärisch un zivil Nutzung vum Weltall, monchmal nur fer die zivil oder militärisch Nutzung zuschdändisch. Monchmal sinn die betreffenden Organisatione nur fer Raumfahrt un Nutzung des Weltraums zuschdändisch, monchmal zusätzlisch ach fer die wissenschaftlich Entwicklung vun de Luftfahrt. Die bekannteschd national Weltraumorganisation is die am 29. Juli 1958 gegrindet National Aeronautics and Space Administration (NASA), die zivil US-Bundesbeherde fer Luft- und Raumfahrt, der es als erschder un bisher enzischerer Organisation gelunge is, Mensche uf de Mond zu schicke. Agencia Espacial Mexicana (AEXA), Mexiko Agensi Angkasa Negara (ANGKASA), Malaysia Agenzia Spaziale Italiana (ASI), Italie Austrian Space Agency (ASA), Esterreich British National Space Centre (BNSC), Großbritannie Canadian Space Agency (CSA), Kanada Centre national d’études spatiales (CNES), Fronkreisch China National Space Administration, (CNSA), China Comisión Nacional de Actividades Espaciales, CONAE, Argentinie Deutsches Zentrum für Luft- und Raumfahrt (DLR), Daitschland Federal Space Agency (FSA/Roskosmos), Russland Indian Space Research Organisation, (ISRO), Indie Instituto Nacional de Pesquisas Espaciais


Ä Weck (aa Wegg oda Bredl) is ä kläänes Brot, was mer an äänere Mohlzaid ganz esse dud. Zusamme mit de Worschd unn em Woi is des Weck ääner vun de Grundpfaila vun de Pälzer Kisch. In de Regel hot jedi Bäggerei viel verschiedne Sorde vun Weck im Aagebod, je nochdem wie es Weck gemachd worre is unn was mer druff gestreud hot. Es hot una oanerem Laugeweck, Salzweck, Mohnweck, Kaisaweck, Wassaweck, oda Roggeweck. Brötchen – Bedeutungserklärungen, Wortherkunft, Synonyme, Übersetzungen Commons: Brötchen – Sammlung vun Bilder, Video un Audiodataie Schnelles Brötchenrezept im Rezepte-Wiki


Des Weschdpälzisch geheerd zu de Pälzische Dialegde un is e Dialegdgrupp vum Rhoifränkische innahalb des Weschtmiddeldaitsche, die in Rhoilånd-Palz un im Saarlånd gesproch werd. Weschdpälzisch isch ä Grubb vun pälza Dialegde im Rhoifrängische innahalb vum Weschdmiddldaitsche un werd in Rhoiland-Palz un im Saarlond geebabbeld. Weschdpälzisch dud sisch vum Voaddapälzische dorch die gebroch-gebroche-Linje abgrenze. Im Weschdpälzische exischdierd baim Partizip vun de Vegångehäd bai starge Verbe kä Endung (gebroch, gesung, kumm/komm), wo im Voaddapälzische es Partizip uf "-e" end (g(e)broche, g(e)sunge, kumme). Zum Weschdpälzische zehld jänes Gebied ohne die Partizipendung "-e" im weschdliche Beraich vun de Palz un äweso es gesåmde rhoifrängisch sprechende Oschdsaarlånd, wo dorch die (das-dat-Linie) vum moselfrängische Weschdsaarlånd abgegrenzd werd. Außadääm zähle zum Weschdpälzische es rhoifrängische Hunsriggisch (das-dat-Linie) un de Sidweschde vum rhoihessische Dialegdgebied (zum Baischbiel Alzey). Dodemid vawoand isch a des Riograndensa Hunsrüggisch, wu vun Auswoandara in Siedbrasilije gebabbeld werd. Des "Linguasphere Register" (Ausgaab vun 1999/2000, uff de Said 430) fiad una Weschdpälzisch nain Dialeggd uff: 52-ACB-dea: des Rhoifrängische im Saarlond, gugg a una de Dialeggd im Saarlond 52-ACB-deb: Westrichisch im Saarlond 52-ACB-dec: Pälza-Berschländisch in Rhoiland-Palz 52-ACB-ded: Pälzer-Wäldisch in Rhoiland-Palz 52-ACB-dee: Schwarzwälda-Hochwäldisch in Rhoiland-Palz 52-ACB-def: Idarwäldisch in Rhoiland-Palz 52-ACB-deg: Hunsriggisch in Rhoiland-Palz 52-ACB-deh: Naheländisch in Rhoiland-Palz 52-ACB-dei: Rhoihessisch


Hoggene ([ˈhɔgənə]) iss ä kraisfraii Schdadt im Rhoi-Negger-Krääs. Sie hot 21.108 Oiwuhner unn ä Fläsch vun 34,84 km², dodemit hot sie ä Bevelkerungsdischd vun 606 Oiwuhner/km². In Hoggene schdehd die Modorschbord-Rennschdregg Hockenheimring. Der jetzische Birgamaischda iss da Dieter Gummer vun de SPD. Hoggene lieschd in de Owwerrhoinische Diefewene. Dorsch die Schdadt fließt di Kraischbach, wu des Schdadtgebied in en eesdlische unn wesdlische Dääl daild unn donn bai Ketsch in de Rhoi minded. 28,6% vum Gemaindegebied sinn Siedlungs- unn Verkehrsfläsch, 46% sinn Londwerdschafdsfläsch, 38,3% sinn Waldfläsch unn 1,1% sinn Wassafläsch. Folgende Gmainde sinn Nachbargmainde vun Hoggene, im Uhrzaigersinn, im Norde ågfange: Ketsch, Schwätzingä, Ofderse, Lååme, Railinge, Nailosse unn Altlosse. Im Weschde bildd der Rhoi ä Grenz zu Schbaya unn Oddaschdadt. Zu Hoggene kehre die Ordsdääl Talhaus unn Wassawerg, des Ghefd Insuldemerhof, unn die Haiser Herretaisch, Ziegelai unn Ketschau, Ziegelai. Im Schdadtgebied lieschd die Wischdung Weschdehääm. Zu de regelmäßische Veråschdaldunge im Johreslauf ghere am Fasnachtsamsdag en Fasnachtszug, am 5. Faschdesunndag en Summerdagszug, am dridde Maiwocheend des Schdroßefeschd Hoggemer Mai, am äschde Sunndag im Okdower di Kerwe un am äschde Nofember da Hoggeneringlaaf. Noch eme Gmies, wu se frieher viel uf de Felder vun da Gemaagung ågebaude hawwe, hawwe di Hoggemer ihrn Unåme


Die Erd is de Planed, wu die Mensche lewe due. Die Erd is de einzische Ploned vun dem ma wisse dud, dass do Lewe iss. Sie iss de dritte Ploned im Sunnesischdeem unn iss 149,6 Millione km vun de Sunn endfeand. Sie hot en Duaschmessa vun iwwa 12.700 km unn is ugfähr 4,6 Milliarde Joa ald. Die Erd broochd 365,256 Doog um die Sunn emol zu umgraise, däs is ään Joar unn 6 Schdunne, däswege gibts jo alle viea Joar des Schaldjoar um des auszuglaischä. Die Erd benedischd 23 Schdunne, 56 Minnude unn 4,1 Sekunne um sich um die eigini Aks zu drehä, trotzdäm heeßt es en Doog dauad 24 Schdund. Die Erd hod en Drabond, en Mond also, unn dea heeßd nadierlich Mond (wie denn sunschd). Die Erd iss zu 29,3% vun Lond bädäggd unn zu 70,7% vun Wassa. Sei astronomischs Symbol isch . Die Atmospär vunn de Erd iss die gasfermische Hill iwwer de Obafläsch. Oone die Atmospär wird nix uff de Erd lewe due. Die Haupdbeschdonddeile vun derre is: Schdiggschduff: 78, 08% Sauaschduff: 20,95% Argonn: 0,93% Koole(schduff)dioksid: 0,038% Neonn: 0,002%


Oddaschdad isch ää Ordsgamää im Rhoi-Palz-Krais unn kehrd de Verbandsgemää Waldsee oo. Oddaschdadt hot 3.341 Oiwuhner unn ä Fläsch vun 15,57km², dodemid hot se ä Bevelkerungsdischd vun 215 Oiwuhner/km². Der jetzische Birgamaischda isch Bernd Zimmermann vun de CDU. Oddaschdadt kehrd zu de Medropolregion Rhoi-Negga. Im Sied lieschd Schbaya, im Weschde Schiffaschdadt unn im Norde Waldsee. Uff der onnere Rhoisaid liesche die Gemainde Ketsch unn Brihl. 12,2% sinn Siedlungs- unn Verkehrsfläsch, 35,5 Landwerdschafdlisch genudzdi Fläsch, 25,9% Waldfläsch, 21,7 Wassafläsch unn 4,6% sonsdische Fläsche. Do Oddaschdadt zum Hochschdifd Schbaya kehrd hot, isch die Bevelkerungsmehrhaid kadolisch gwessd. Die erschden Judde sinn 1684 erwänd worre. 2007 sinn 51% der Oiwuhner kadolisch unn 24% evangelisch gwessd. De Reschd hot zu gar keener odda onnere Relischion kehrd. De Gemainderad hot 20 Midgliescha unn hot en ehreamdlische Ordsbirgamaischda als Vorsitzende. Sidzvertailung im Gemainderad, weller am 7. Juni 2009 gewähld worre isch: Commons: Otterstadt – Sammlung vun Bilder, Video un Audiodataie Pordal vun Oddaschdadt uff de offiziell Houmpäidsch vun de Verbandsgemää Waldsee


Ä Brigg is ebbes, was gebaut worre is, um ä Hinnernis zu iwwerspanne. Meischdens is ä Brigg dodezu do, dass en Vakersweg, also ä Schdroos, ä Eisebohnstreck odda än Wasserlaaf iwwer ä nadierlisches odder künschdlisches Hinnernis weg kummt. So ä Hinnernis konn nadierlisch saie, also en Fluss odder ä Schlucht im Bärglond, des konn awwer aa vun Mensche agleggt worre sei, also Schdroose, Schieneschdregge odda en Kanal fer die Schifffahd. Die äldeschd Form vun ennere Brigg is en umgfallene Baam gewest, mit dem mer iwwer en Fluss odder ä klääni Schlucht kumme is. Un fer ganz langi Zaid long sin Brigge mid Holz unn Schdää gemacht worre. Erschd im 19. Johrhunnad hot mer Brigge aus Gussaise odda Schdahl ferdische kenne. Unn noch schbäder sinn Brigge aus Schbannbedong dezukumme. In de moderne Musig gibts ainische beriemde Lieda iwwer Brigge. Die Joy Fleming vunn Monnem is mit zwee devun bekannt geworre: De "Neckarbrigge-Blues" in kurpälzer Schbrooch unn "Ein Lied kann eine Brücke sein", mit dem si im "Eurovision Song Contest" fer Daitschlond aagetrete is. Unn weldberiemd is des Lied "Bridge over troubled Water" vun de Simon and Garfunkel geworre. Brigg – Bedeutungserklärungen, Wortherkunft, Synonyme, Übersetzungen Commons: Brigg – Sammlung vun Bilder, Video


49.4541678.379444Koordinaten: 49° 27′ 15″ N, 8° 22′ 46″ O Maudach is en Stadtdeel vun Ludwichshafe. Es liegt im Südweschde vun Ludwichshafe, direkt am Maudacher Bruch, hot die Postleidzahl 67067, ä Fläch vun knabb 6,5 km² unn u'gfär 7000 Eiwohna. Sei Nachbarorde sin Rhoigenem, Muddaschdadt, Ruchm, Oggerschm unn die Ludwichshafener Gahdeschdadt. Maudach is ä ganzes Stick älder als wie Ludwichshafe. Im Kodex vum Kloschder Lorsch isses zum erschde Mol im Johr 772 erwähnt worre. Vun 1353 bis 1632 hot Maudach de Herre vun Hirschhorn am Negga g'heert. Im dreißischjohrische Kriech (1618 - 1648) ist Maudach ä paar mol kaputt gange unn es hot e ganzi Zeit gedauert, bis widda was draus worre is. Nooch de franzeesisch Revolution (1798) is Maudach dann fer 16 Johr franzeesisch worre, unn donoch, ab 1814, hots zusamme mit em Reschd vun de Palz zu Baian g'heert. 1938 is es donn noch Ludwichshafe eigemeinet worre. Maudach is de änzische Stadtdeel vun Ludwichshafe, den mer uff hochdeitsch genau so ausschpresche dut wie uff pälzisch. Commons: Maudach – Sammlung vun Bilder, Video un Audiodataie Die Rheinpfalz, Marktplatz LU, 9. März 2011


Di Daniela Denise Katzenberger isch oam 1. Oktober 1986 in Ludwigshaafe g'boore un isch ä daitschi "Realideedsfärnsehe"-Dailneemerin, Gaschdronomin, Sängerin un schaffd a abunzu als Modl. Ihr Mudda, di Iris Klein, hot amol bai Bigg Brossa un beim Dschungl-Kämp mitg'machd. Midm Bruda una Halwschweschda isch die Daniela in Ludwigshaafe uffgwagse. Ia Eldere hawen sich 1990 gdrend und schaide losse. Ia Schweschda, die Jennifer Frankhauser, machd gabunzu midde Daniela in Sendunge mid. De Schdiefvadda Peter Klein hod 2011 im Casting fa X-Factor deelgnumme. Im Joa 2002 hoddie Daniela die Kopernikus-Realschule in Ludwigshaafe midde middla Raif abgschlosse. 2003 hodse donn ä äjährischi Ausbildung onde Berufsfachschul in Monnem ogfonge un 2004 als sdaadlisch oerkondi Kosmedigerin abgschlosse. Donn hodse easchmol im Bischdro als Kellnarin baide Mudda gschaffd. Di Daniela isch a g'lerndi Kosmeedikerin, hot awer bald schun als Modl oag'fange zu schaffe un hot de Didel „Topmodel of the World Mallorca“ g'wunne. Sie hot ä sehr ordendlischi Owwerweit, die se sisch allerdings hot mache losse wie se selwer aa zugebbt. Bekoanda worre isch se doan mimm "Realideedsfärnsehe" unn midd Saife.ooban. Doan isse in de Schdaade rumg'faare, hot Sprich g'klobbt un versuchd beriimde Lait kennezulerne. Des isch doan a im Senda VOX g'zaischd worre. Irschendwie hotses


Da Ernst Fries (* 22. Juni 1801 in Heidelberg, † 11. Okdower 1833 in Kallsruh) war in Låndschaftsmoler vun da Romåndik am Iwwergång zum Realismus. Seune Werge sin Eelgemelde, Aquarelle, Zeischnunge un Drugggrafige. Viele vun seune Motive schdamme eunerseits aus Landschafde in da Umgewung vun Heidelberg un ånnerersaits vun seum Ufenthalt in da Gejend vun Rom un in Sieditalie in de Johre 1823 bis 1827. 180 vun seune Werge sin im Bsitz vum Kurpälzische Museum in Heidelberg. Commons: Ernst Fries – Sammlung vun Bilder, Video un Audiodataie Malerische Reise an der Mosel von Coblenz bis Trier. Nach der Natur gezeichnet von Fries ... - Heidelberg : Engelmann, [1821]. Online-Ausgabe dilibri Rheinland-Pfalz, 2009 Malerische Ansichten des Rheins, der Mosel, des Haardt, und Taunusgebürges. gez. von Fries ... - Heidelberg : Engelmann, [ca 1820]. Online-Ausgabe dilibri Rheinland-Pfalz, 2009


Idalje (idaljènisch: Repubblica Italiana, Kozzform Italia ) is ä parlamentarischi Räbublik in Siidairopa. Uˑgfähr 60 Millione Laid wohne in Idalje unn es hodd e Fläsch vun 301.338 km² (2016). Domit is Idalje des viertgreeschte Land in de eurobäisch Union. Amtsschbrooch in ganz Idalje is Idaljenisch, dodenewwe sinn des in äänzelne Regione noch Daitsch, Ladinisch, Fronzeesisch unn Slowenisch. Unn ä paar Minnerheiteschbrooche sinn in Idalje nach em Schbroochegsetz anerkannt. Die Haubdschdadt unn greeschde Schdadt vun Idalje is Rom. Der jetzische Minischerradspräsident is Matteo Renzi unn der Präsidend is Sergio Materelli. Aingedaild iss es in 20 Regione. Lombadai Sieddirol Wenezje Friaul Piemond Ligurje Eimilja Romana Kampanje Lazjum Sizilje Sardinje Apulje Toskana Kalabrie Marken Umbrie Aoschdadal Basilikata Molise ISTAT: Demographische Bilanz 2010 World Economic Outlook Database, April 2012 des Internationalen Währungsfonds 2011 Human development Report (PDF; 2,1 MB) Entwicklungsprogramm der Vereinten Nationen. S. 17-20. Abgerufen am 27. Dezember 2012.


Rom is die Hauptschdadt vun Idalje. Mit seine u'gfär 2,7 Milljone Eiwohner ist es die greeschd Stadt vun Idalje. Rom liegt in de Region Lazjum un in de Prowinz Rom am Ufer vum Fluss Tiber. Wegge seinere Bedaidung in de Weltgschischd werd Rom aa die ewisch Schdadt genonnt. Midde in de Schdadt is de Wadigaan, der zwaa net ämol ään Quadratkilomeder groß is, awwe ä eigenstännisches Land is. De wichdigschde Bau in Rom is de Petersdom, awwer in de ledschde u'gfär 2500 Johr sinn do soviel wischdische Bauwerke entschdanne, dass die UNESCO die ganz Altschdadt vun Rom im Johr 1980 zum Weltkulturerwe gemacht hat. Gegrind õõgeblisch 753 v.Chr. waas iwwa ä Joadausnd die Haubdschdadt vum Reemische Raisch un SPQR (Senatus Populusque Romanorum - Senad un Volg vun de Reema) waa ä Begriff vun Weldgeldung. Es Forum is haid nuch dääls als Ruinefeld ärhalde un zu bsischdige. Die Engelsbursch Es Forum Romanum Commons: Rom — Waitere Mulitimediadataie zum Artikel Rom – Bedeutungserklärungen, Wortherkunft, Synonyme, Übersetzungen comune.roma.it – Offizielle Seite kirke.hu-berlin.de – Netzpublikationen zu weiterführenden Informationen Rome Reborn - Das antike Rom wiederauferstanden – Eine Videotour durch die antike Stadt im Jahr 320 n.u.Z.


En Planed iss en Himmelskerber, dem sai Mass groß genuch iss, um dorsch die Gravidadsion e ainischermaße rundi Form zu hawwe. Er hot ä aischene Umlaufbohn um e Sunn unn isses dominierende Objekt uff derre Umlaufbohn. Des Sunnesyschdem hot achd Planede, uffgezählt vun inne nach auße: Merkur, Venus, Erd, Mars, Jupiter, Saturn, Uranus un Neptun. De Pluto hot mer frieher aa zu de Planede gezähld, der kehrd awwer inzwische zu de Zwerchplanede. Viele Planede henn aischene Trabande, sogenannde Monde, die wo se umkraise duun. Baischbiel dodefier sinn de Erdmond, de Titan vum Saturn unn de Ganymed vum Jupiter. De easch Planed, wuma drausse ausm Sunnesischdem gfunne kabd hod graisd umde Pulsar PSR B1257+12. Do hods drai Blonede mid 4,3, 3,9 un 0,02 Erdmasse. Commons: Planet – Sammlung vun Bilder, Video un Audiodataie Planet – Bedeutungserklärungen, Wortherkunft, Synonyme, Übersetzungen Die 8 Planeten – Multimedia-Tour durch das Sonnensystem RPIF-Bildbibliothek Informationen zu allen Planeten des Sonnensystems, sowie ihren Monden und über alle extrasolaren Planeten


Woinem is ä Schdadt aus de alde Kurpalz, wo jetzert im Nordweschde vunn Bade-Wirddeberg an de Bergschdrooß ligge dut. Woinem is mit knabb 45.000 Eiwohna die greegschd Schdadt vum Rhoi-Negger-Kreis unn said em 1. Abril 1956 e großi Kraisschdadt. Woinem liggd zwischem Odewald unn de Rhoiewene. Bis noch Heidlberg sinns knabb 20 km noch Siede unn bis noch Mannem sinns 15 km noch Weschde. Di Gemaagung liggt zwische 96 m (Rhoiewene) un 525 m Heh. Sie hot insgsamt 5.811 ha. Dodevuu werre 42 % vun da Låndwärtschaft genutzt, 30 % sin Wald, 25 % Siedlungs- un Verkehrsfläsch, 1,5 % Gewässer un 1,3 % iwwarische Nutzunge. Die jetzert uffgezählde Ordde duhn direkd unn im Uhrzaigasinn an die Schdadt Woinem grenze. Im Oschde werd aagfange: Birgenau unn Gorxemerdal ausm Kreis Bergschdrooß in Hesse), Kraizstånisch, Wilhelmsfeld, Schriese, Härschberg unn Hellese ausm Rhoi-Negger-Kreis, Verne (Kreis Bergschdrooß) unn donn Hemsbach (Rhoi-Negger-Kreis). Woinem hot außer da Kernschdadt di zäh Schdaddeile beziehungsweis Derfer Hohesaase, Litzlsaase, Owwerfloggebach, Schdååklinge, Winschmischelbach, Ribba, Riddeweier, Heilischkreiz, Ritschweier un Sulzbach. Im Johr 755 n. Chr. is de Ord zum erschde Mol urkundlisch erwähnd worre, unn zwar als Winenheim im Lorscher Codex. De Nam Woinem kummd awwer net, wie mer glaabe kennt, vum Woi,


Aldrib is ä Dorf in de Palz unn liggt direkt am Rhoi. Aldrib g'heert zum Rhoi-Palz-Krääs, hot ä Fläsch von zehnehalb km² unn ca. 7700 Eiwohna. De jetzische Birgamaischda iss Jürgen Jacob vun de FWG. Aldrib lieschd am Weschdufer vum Rhoi unn dodemid an de Owwerrhainewene un iss de esdlischdse Ord in de Palz. Nachbarorde sinn, im Norde beginnend nochm Uhrzaigersinn: Ludwichshafe (Rhoilond-Palz), Mannem, Brihl (Bade-Wirddebärsch), Waldsee unn Naihofe (Rhoilond-Palz). In Aldrib herrschd, wege de Wälda unn Gewässa en mildes Klima, mid 11 °C Jahresdorschnidd unn schadarge Niedaschlääch. Entstanne is Aldrib in de Reemerzeit, als die hier ä Kaschdell gebaut henn. Des Kaschdell hot den Name alta ripa g'habt, was soviel heeße dut wie "hoches Ufer". Des Kaschdell henn se dohi gebaut, weil domols gescheiwwer de Neggar in de Rhoi geflosse is. Ums Johr 400 rum ham die Reemer dann des Kaschdell widda verlasse. Donoch kame die Alamanne unn die Merowinga unn henn do g'siedelt. Im Middelalder is Aldrib donn de Abdei Prümm g'schenkt worre. Am End vum 18. Jahrhunnerd is Aldrib mit de reschlische Palz franzeesich geworre unn dodenoch bairisch. De Gemainderad beschdehd aus 24 Midgliedan, die am 7. Juni 2009 gewähld worre sinn. Aldrib iss en anerkannde Fremdevakeasord


Esperanto is ä Sprooch, abba onnerschd wies pälzische ned ä normali Sprooch, sunnern ä konschtruirti Sprooch unn Plonsprooch. Des heeßt, sie hot sich ned zufällisch endwiggeld, sunnern is erfunne worre, nämlisch vum Ludwik Lejzer Zamenhof. Ea hot im Joa 1887 ä Broschier midde Grundlooge vun derer Sprooch veaäffentlischt. Trotz ollem is Esperanto ä läbändischi Sprooch, wu sisch weidaendwiggeln dudd. Dea Zweck vumm Esperanto is ä Sprooch zu hawwe, die leecht zu erlerne iss unn das kee onneri Sprooch bevorzucht oddah benochteilischt werd. Heit dun zwische 500.000 unn zwe Millione Lait uff der gonze Weld Esperanto babble, davunn en paar dausend als Muddasprooch. Saluton! - Hallo! Kiel vi fartas? - Wie geht's da? Mi fartas bone. - Mia geht's gud. Mi fartas malbone. - Mia geht's schlescht. Kio estas tio? - Was issn des? Im Eschberando gibt's kee Konjugation: Mi estas - Isch bin vi estas - du bischd/ia seid li estas - er iss ŝi estas - sie iss oni estas - man iss ĝi estas - es iss ni estas - wia sinn ili estas - sie sinn Commons: Esperanto – Sammlung vun Bilder, Video un Audiodataie Daidscha Esperanto-Bund unn Daidschi Esperanto-Jugend Lernu.net mid Kuase un Werdabicha Esperanto-Online-Tegschde baim


Europa is e eurasischer Subkondinend, wo im abendländische Denke trotzdem als mo als Kondinend bezeichnet werd. Des is im Weschde kuldurell un hisdorisch verankert. Europa hat e Fläch vun 10,18 Mio. km² un is domit no Auschdralie de zwettklenscht Kondinend. Mit ugfähr 740 Mio. Leit (2011), wo do leebe, hats aber mehr Inwohner wie Auschdralie, Nord- oder Südameriga. Europa besteht heit polidisch aus 48 souveräne Schdaade. Europa grenzt im Siede ans Middelmeer, welles de Kondinend vun Afriga drenne dudd. Im Weschde is de Atlandig, weller an die Iberische Halbinsel, Frongraisch, die bridische Inseln unn Island grenze dudd. Im Norde grenzd an de Arktische Ozeån. Die Grenz Im Oschde is des Gebärg unn de Fluss Ural, Im Siedoschde is mer sisch nedd ainisch, ob de Fluss Manytsch als Grenz diene soll odda es Kaukasus-Gebärg. Vum Asiadische Dääl vun de Tirgai werd Airopa dorsch de Bosporus gedrennd, die Schdadtt Istanbul do is die eenzisch, wu uff zwee Kondinende lieche dudd. Europa werd außa vum Middlmeea im Siede, welles midd de Schdrooß vun Gibraldar ä Vabinnung zum Adlåndigg hot, aa vun de Nordsee zwische Großbridannie im Weschde unn Dänemark im Oschde, Daitschlond unn Niedalonde im Siede unn die Norwegisch See im Norde dorschflosse.


Irlond (engl. Ireland, ir. Éire) is ä Insel im Nordweschde vunn Europa. De greeschde Dääl g'hehrd zur Republik Irlond nordesdlische Deel vunn de Insel g'heert als Nordirlond zum Verainischde Keenigraisch. Knabb 6 Millione Lait wohne in Irlond unn es hot e Fläch vun 84.421 km². Aingedaild iss die Rebublik Irlond in via Prowinze: Connacht, Leinster unn Munster. Die viert Prowinz, Ulster, g'heert als "Nordirlond" zu Großbridannje. Irlond liecht zwischem Adlandische Ozean im Weschde, die irische See im Oschde, welle Irlond vun de onnere bridische Inseln drennd, die keldische See im Siede, welle Irlond vum airopäiische Feschdlond drennd unn in Kischdenähe vfind mer haifisch hieglische Gebiede, im innere Eewene. De greeschd Fluss is de 370 km longe Shannon, weller vum Norde her Rischdung Siedweschde fließd unn donn bai Limerick in de Adlandik minded. In Irlond gebbds viele Seee, de greeschd is Lough Neagh in Nordirlond, de zwettgreeschd is Lough Corrib in de Republik Irlond. In de Macgillicuddy’s Reeks im Siedweschde vun de Insel liechd de hegschd Bärsch vun Irlond, de 1.041 m hohe Carrauntoohil, in Nordirlond isses midd 849 m de Slieve Donard. Besiedeld worre is Irlond des erschdemol um 10.000 v. Chr. vunde "Tuatha de Danaan" und "Firbolgs". Ab 300


Ewwerdsem is en Ort in de 1972 gebild Verbandsgemää Grienschdadd-Land im Londkrais Derkem in de Palz. Es hott 1400 Oiwohner unn ä Fläsch vun 5,29 km², was ä Bevelkerungsdischd vun 248 ergewwe dud. Der jetzische Birgamaischda iss Klaus Linska vun de CDU. Ewwerdsem unn soin Ordsdail Rodebach liesche im Lainingerlond im Norde vum Londkrais Derkem. Dorsch de Ord fließe de Aisbach, de Seldebach unn de Rodebach. Nachbarorde, im Uhrzaigersinn, im Norde oogfonge: Laudersem, Quirnem, Merdese, Grinnschdadt, Tiefedhal, Hettrum, Aiseberg und Kerzene. Im Joor 2007 sinn 49,5% evangeelisch unn 27,6% kadolisch. De Reschd iss konfessionlos gwessd odda hot zu ner onnere Relischion kehrd. Die pennsylvanisch-deitsch Zeidung Hiwwe wie Driwwe iss im Johr 1997 in Ewwerdsem gegrindt un bis 2000 im Ort rausgewwe worre. Commons: Ewwerdsem – Sammlung vun Bilder, Video un Audiodataie Die offiziell Homepage vun Ewwerdsem.


De 1. FC Kaiserslautern (korz: 1. FCK orra FCK; Spitznåme: Di roode Daiwel, De Betze) is e Spordveroi aus Lautre, wo voa allem dorch soi Fußballabdäälung in Daitschlond bekånnd iss. Di Profifußballer spielen said de Säsong 2022/2023 werre in de 2. Bundeslicha un g'heeren mid vier Daitsche Mäschderschafte un zwää DFB-Pokalsieche zu de erfolchraischde Månnschafde im gånze Lånd. De FCK iss agduell uffm achde Platz in de ewisch Tabell vun de Bundeslicha. De Veroi had momendåån mee wie 29000 Midglieder (Stånd April 2024). Näwer de Fußballabdäälung unnahalld de 1. FC Kaiserslautern aa Abdäälunge fär ånre Spordaade wie Basketball, Boxe, Håndball, Hoggey, Laichdadledig un Triadlonn. Innanationale Erfolche vum Veroi waan unna ånrem es Äraiche vum Verdelfinale in de Champions-League 1999 un di zwäämolisch Dailnååm åm UEFA-Pokal-Halbfinal. Ämolisch iss, dass de FCK in de Säsong 1997/1998 as Uffstaier di daidsch Mäschderschaft gewunn had. Es Stadion vum Veroi iss es Fritz-Walter-Stadion in Lautre. Bennend iss es Stadion noom FCK-Spieler un Kabidän vun de DFB-Nationalelf, wo 1954 de Weldmäschdertiddel gewunn had. Es Stadion laid im Stadddääl Betzenberg. Uffgrund vun em ähmolische Stadionnåme "Stadion auf dem Betzenberg" un soina Laach wern es Stadion un äwefalls de Veroi rechionaal "Betze" genennd. De FCK iss de änzisch


Die Verainde Nadsione (engl.: United Nations, UN; odda United Nations Organization, UNO) sinn en Zammeschluss vun 193 Schdaade uff de gonze Weld. Die Uffgawe vun de UN iss die Sischerung vum Friede, Besaidischung vun Friedensbedrohunge, indernadsionale Zammearwaid zur Lösung vun werdschaflischa, kudurella, humanidärer unn sozialer Probleme unn der Velkerverschdändischung. Gegrinded worre isch die UN 1945 in San Francisco unn hot ihre Haubdsidz in New York, Genf unn Wien. Die Arwaidschbrooche vun de UN sinn Englisch, Fronzeesisch, Arabisch, Hochschinesisch, Russisch unn Schbanisch. Die UN hot finf wischdische Organe: Vollversammlung Sischerhaidsrad mid de schdändische Midglieder Russlond, Schina, USA, UK unn Frongraisch, welle all iwwer ä Vedoreschd verfiege, unn 10 gewählde Midglieda. Generalsekretariat Werdschafds- unn Sozialrad mid 54 Midglieda Indernadsionala Gerischdshof In ainige Pungde werd Reformbedarf gsehe, do sie nedd vun alle Schdaade aggzebdierd werre odda nischd in die UNO basse. Als en Problem werd õõgsehe, dass de Sischerhaidsrad nischd die Machdverhäldnisse wiederschbiegle däd, es werd desweje valongd, waidere Schdaade neewe de finf Siegamäschde als schdändische Midglieda naizulosse, welle donn aa en Vedoreschd erhalde. En schdändische Sidz beõõschbruche derzaid Daitschlond, Indie, Brasilie unn Japan. En Problem bai so ennere Erwaiderung is die Nischdainischung zwische de Midglieda. Zum Eene lehne die 5 schdändische podendsiell


Die NATO engl. North Atlantic Treaty Organization iss en milidärisches Bindnis vun airopäische unn nordameriganische Schdaade. Die Nato iss im Johr 1949 gegrinded worre unn hot ihrn Sidz in Brissel. Die BRD iss im Johr 1952 de NATO baigedrede. Des wischdigschde Ziel im kalde Kriech iss die Abwehr vun de Sowjetunion unn dem Warschaua Paggd gwessd. Nochm End vum kalde Kriech unn de Ufflösung vum Warschaua Paggd im Johr 1991 hot die NATO erschdmol kee Uffgaawe mehr kahd. Said 1999 diend die NATO als Weldbollizai, d. h. sie sorgd im Ufftrag vun de UN fer Friedenserhaldunge. Die Mitglieda unnerainanner versischern sisch zu Baischdond wenn en Midglied ogegriffe werd. Die NATO darf oigraife, wann en onnere Schdaad ogegriffe werd en Schdaad um Hilfe bidded se den Ufftrach vun de UN kriegd


Ä Garaasch isch ä iwwadachdi, ofd a mit feschde Maure un midäm abschliesbari Door um was abzustelle. Maischdens werds fa Faazeische wie zum Baischbiel Audoos, Faareda oda Modorreda benuzd. Viel Laid benuzen des awwa a um Wergzeisch zu lagere un Sache rebariere zu kenne. Die Vorläufer vun de Garasche sinn Remise, die zum Unnerbringe vun Perdefuhrwerke gebaud worre sinn. Die erschd Garaasch, wu exdra fer e Audo gebaud worre iss, iss 1910 in de Kurpalz in Ladeberg vum Carl Benz errischdet worre. In de Palz reschelt die Landesverordnung über den Bau und Betrieb von Garagen (Garagenverordnung - GarVO -) vum 13. Juli 1990 des Baue vun Garaasche. Iwwerm Rhoi in de Kurpalz gilt die GaVO - Garagenverordnung; Verordnung des Ministeriums für Verkehr und Infrastruktur über Garagen und Stellplätze - Baden-Württemberg - vom 7. Juli 1997 Immer widder wern, wonn Laid onfonge e Firma zu grinde, awweer noch ke Kapidal fer e Firmegebeide henn un ke Geld fer was zu miede, Garaasche fer ersche kommerzielle Akdividäde genutzt. Berihmt isch vor allem die Garaasch worre, in dere Bill Hewlett un Dave Packard 1938 mit 538 Dollar ihr Firma Hewlett-Packard gegründet hen. Aus dem was die zwee in Packards Garaasch in Palo Alto


De Bermudafunk (eischeni Schraibwais bermuda.funk) isses Fraie Radjo aus de Kurpalz unn sainre Umgewung. Betriwwe werds vum eingetrachene Varoi „Freies Radio Rhein-Neckar e. V.“. De bermuda.funk is mit de anneren Freie Radjos in de Assoziation Freier Gesellschaftsfunk (AFF) in Bade-Wirddebärsch organisiert. De bermuda.funk hot sisch 1998 als Varoi gegrind. Im Ogdowa 1999 isch er zum erschde Mol iwwer UKW uff Sendung gånge, wie er des „feschdiwel-radjo“ zum 48. Indernazjonale Filmfeschdiwal Monnem-Heidlberg gemachd hot. Sait em Herbschd 2000 in Heidlberg und sait em Dezemba 2003 in Monnem dut de bermuda.funk dauernd sende. Sei Sendeschdudjos sinn in de alt Faiawach in Monnem. De bermuda.funk deelt sisch sai Frekwenze mit em Cambusradjo Radioaktiv. in Heidlberg uff UKW 105,4 MHz in Monnem uff UKW 89,6 MHz Ewwerbach 107,45 MHz Heidlberg 107,45 MHz Hoggene 107,45 MHz Ladeberg 107,45 MHz Monnem 107,45 MHz Mosbach 107,45 MHz Neggergmind 107,45 MHz Scheena 107,45 MHz Schwetzinge 107,45 MHz Sinse 107,45 MHz St. Lee-Rot 107,45 MHz Walldorf 107,45 MHz Woinem 107,45 MHz Wissloch 107,45 MHz Die Websait vum bermuda.funk


Die Kurpalz iss ä Reschion in Daitschlond um die Schdädt Monnem unn Heidlberg, wos Kurpälzische gebabbeld werd oder des haidische Gebied vum ehemolische Kurferschdedum Kurpalz in Bade-Wirddeberg. Es gibbd awwa kee feschdgelegde Grenze. Wischdigschde Fliss in de Kurpalz dohin sinn de Rhoi unn de Negga. De Weschde vun de Kurpalz hot Otail an de Rhoiewene, die aa die am dischdeschde bsiedelde Geschend in de Kurpalz isch. Do liesche aa Monnem unn Heidlberg, die zwee greeschde Schdädt in de Kurpalz. Monnem iss weche soi Laach am Rhoi en wischdische Induschdrieschdandord. Im Nordoschde vun de Kurpalz lieschd de Odewald middem Keenischschduul, mid 567,8 Meder Heh de hechsde Bersch in de Kurpalz. Im Siedoschde vun de Kurpalz lieschd des Hiechllond Kraichgau, mid de Schdadt Sinse, welle mid ugfähr 34.700 Oiwuhnern die zweedgreeschd Schdadt im Rhoi-Negger-Krais iss, wesch? Noch der Schbrachgrenz lässd sisch die Kurpalz im Weschde dorsch de Rhoi, im Siede mid de Schdadd Brusel, im Siedoschde mid Sinse, im Oschde mid Mossbach unn im Norde middm Londkrääs Bergschdrooß in Hesse abgrenze. Iwwergongswais gehd des Schbroochgebied veräänzeld bis Beensm im Norde (siehe Kurpälzisch). Hisdorisch gesehe iss die Kurpalz des Gebied vun de hisdorische Kurpalz, welles Bade zugeschlache worre isch. Des Gebied ziehd sisch


Verne is ä Schdadt am Rand vun de alde Kurpalz, die jetzert im Siedweschde vunn Hesse ligge dut. Bis noch Haidlbärg sinns knabb 20 km noch Siedoschde unn bis noch Mannem sinns net ämol 5 km noch Weschde. Verne is mit iwwer 32.000 Eiwohna die zwettgreegschd Schdadt vum Krais Bergschdroos. Verne is des erschde Mol im Johr 777 in ennere Urkund vum Kloschder in Lorsch erwäänd worre. Urschbringlisch isses en Keenigshof vunn de Karolinga gewest. Im 12. Jahrhunnert isses donn in de Besitz vum Kolschdder Lorsch gekumme, unn ab 1308 hot es dann dem Erzbischof vun Määnz gheert. Vun 1533 bis nooch em End vum draissischjährische Krieg hot Verne dann zu de Kurpalz gheert, donoch henns widda die Määnzer gekriegt. Seit 1803 geheert Verne dann zu Hesse, wo mer de Schdadt dann 1948 die Schdadtresch gewwe hot. Commons: Viernheim – Sammlung vun Bilder, Video un Audiodataie De Said vun Vernem


Zu de Vebandsgemää Dahner Felseland gehern selle Ortsgemääne: Bowwedahl Bruchweiler-Bärebach; mim Reinichshof Bundahl Buseberch Dah(n); mit de Reichebach Erfweiler; mim Fischwooch Erlebach Fischbach Gebiech (zeehlt zu Scheenau) Germanshof (zeehlt zu Bowwedahl) Härschl Laurerschwan (zeehlt zu Erlebach) Ludwigswinkl Nothweiler Pedersbächl (zeehlt zu Fischbach) Rumbach Scheenau Schindärd; mim Neihof (Nirrer)Schläddebach Insgsamt sinn des 15 Ordsgemääne plus die Ordsdähle, wu nid selbschdännich sinn (zeehlt zu ...). Sitz vunn de Verbansdgemääne Verwaldung isch in Dah(n). Die Verbandsgemää isch 1969 im Zuch vunn de Verwaldungsreform gegrind worre. Am Ahfang hat se noch "Verbandsgemäh Dah(n)" gehäße. Awwer seit eh paar Johr häßt se "Verbandsgemäh Dahner Felseland". Bei Grindung vunn dere VG warn's blos 14 Ordsgemääne, weil die beide Ordschafte Bruchweiler-Bärebach unn Bundahl sellemols zusammgelechd worre sinn zur Ordsgemää "Wieslautern". Weche Quereele isch des awwer nit werklich gud gange un so isch die OG Wieslautern dann 1989 per Landesgesetz wirrer uffgeleest worre unn die beide Ordschafte Bruchweiler-Bärebach unn Bundahl warn wirrer selbschdännich. In de VG Dahner Felseland wohnen um die 15.000 Leit (Schdand Ende 2009). Die Schdadt Dah(n) hat die meischde Eiwohner (um die 4.500). Noch Eiwohnerzahl geordnet folgen dann Bruchweiler (um die 1.650), Fischbach (um die 1.550), Buseberch (um die 1.350), Erfweiler (um die 1200), Bundahl


Felix Sebastian Feldbausch (* 25.11.1795 Monnem - 02.02.1868 in Karlsruh) war en in Rastatt un Haidlbärsch dädische Gimnasiallehrer. 1864 hodder anonim e Gedischdsammlung vereffentlischd mit dem Diddel: Verse und Reime eines alten Pfälzers. In dem Buch gibts en Abschnidd "Bemerkungen über die Pfälzer Mundart" (Seiten 81-113). Soi maischd efache Text enthalde aach standardsprochlische Wendunge und Laudunge. Jürgen Beckmann, Heinz-Jürgen Kliewer (Herausgeber): "Ich redd mein Muddeerspooch". Anthologie Pfälzer Mundartlideradur; Seite 10, Pfälzische Verlagsanstalt, Landau/Pfalz 1997, ISBN: 3-87629-278-6 Felix Sebastian Feldbausch in Badische Biographien, Erster Theil, 1875, 236–240 (Digidalisat Badische Landesbibliothek)


Di Kraischbach (am Unnerlauf) odder Graaichbach (am Owwerlauf) iss e 60 km longi, reschdi Neewebach vum Rhoi im Nordweschde vun Bade-Wirddeberg. Zwee vun de längschde reschde Neewebäsch vun da Kraischbach sin: di Katzbach unn di Hardtbach. Di Kraischbach endschbringd im Kraischgau in de Näh vun de Ordschafd Schdernefels im Enzkreis uff ner Heh vun 300 m. i. NN. Donn fließd se Rischdung Nordwesd dorsch Kürnbach, Owwerderdinge, Kraischtal, Ubschdadt-Waiher, Bad Schääborn unn Kronau (all im Londkräs Kallsruh). Vun dort fließd se in de Rhoi-Negga-Krais dorsch die Orde Sångd-Lee-Rood, Railinge unn Hoggene. Schlussendlisch fließd se bai Ketsch uff ner Heh vun 93 m. i. NN in de Rhoi. Bei Ubschdadt erraischd di Kraischbach di Rhoiewene un fließd vun do bis hinner Kronau in eme Grawe am Fuß vum Kraischgaurand endlång noch Norde. Dort biegt se dann Rischdung Nordweschde zum Rhoi hie um. An de Ufer vun de Kraischbach finne Eisveggl en Lewensraum, wie aa im Elsenz- un Neggerdal. Da Nåme vun da Kraischbach geht waaschoints uf des keldische Wort Creuch zurigg, was soviel heeßt, wie Schlamm odder Lehm (eweso wie di närdlisch benåchbade Leimbach noch em alde deitsche Wort Leim fär Lehm benånnd is). Di Kraischbach hot em Kraischgau de Nåme gewwe.


Roggehause iss ä Schdadt im Dunnersberschkräs im Norde vun de Palz in Rhoilond-Palz unn iss Sidz vun de glaischnamiche Ordsgemää. Roggehause hot 5.429 Oiwuhner uff ner Fläsc vun 36,83 km² unn hot dodemit ä Bevelkerungsdischd vun 147 Oiwuhner je km². Der jetzische Schdadtbirgamaischda iss Karl-Heinz Seebald vun de SPD. Roggehause lieschd uff halwer Schdregg zwische Lautre unn Bad Kraiznach. Nachbargemainde sinn, im Uhrzaigersinn, im Norde beginnend: Dielkirsche, Wirzwiller, Ruppertsegge, Dannefels, Schdoibach am Dunnersbersch, Börrschdadt, Imsbach, Falkeschdoi (Palz), Schwaiswiller, Imswiller, Dörrmoschel, Biesterschied, Schääborn unn Katzebach. Roggehause hots Schdadtresch 1332 erhalde. Im Draißischjährische Kriech iss es wie faschd alle Orde in de Reschion zerschderd worre. 1900 iss es zur Bezirgshaubdschdadt in de bairische Palz ernannd worre. Dorsch die Grindung vun Rhoilond-Palz iss es im Londkräs Roggehause uffgegange. 1969 iss de Londkräs zamme middem Londkräs Kirschhaimbolande zum Dunnersberschkräs verainischd worre. Am 10.Juni 1979 sinn die Gemainde Dernbach unn Mariethal/Palz oigemäänded worre. De bai de Kommunalwahl am 22. Juni 2009 gewählde Schdadtrad beschdehd aus 22 Midgliedern unn hot en ehreamdlische Schdadtbirgamaischda als Vorsidz. Die Sängerin Joy Fleming iss in Roggehause gebore worre. Commons: Rockenhausen – Sammlung vun Bilder, Video un Audiodataie Wikisource: Rockenhausen in der Topographia Palatinatus Rheni (Matthäus Merian) – Qwelle un Volltegschde


Die Daitsch Woischdrooß is e Turischdeschdrooß, wu an de B 271 un de B 38 anne fiehrt. Am „Haus der Deutschen Weinstraße“ in Bockrem fangt se im Norde a un zied sich endlong vun de Haad dorsch die Wingäd zum "Woidoa" hinner Schweige im Siede, wuse nooch rund 85 km vor de franzeesisch Grenz uffheerd. Die Daitsch Woischdrooß gebts seit 1935 unnes is dodemit die äldscht Woischdroos in Daitschland. Oogfange hods zwischem erschde de Zwede Weldgriesch. Bis 1930 hen mer den Huddl ghad midde fronzeesisch Bsadzung und dene Reschdrigzione vum Versaijer Vadroch: Die Franzoose hen unsern Woi ned gewelld un ins freii Raichgebied hen mer ned verkaafe gederfd. Do hen se donn 1935 die großaadisch Idee mid unserne Woischdrooß ghed. Mid derre ihr Oirischdung hod mer ohne daßs daia geworn wäa, mea Durischde ologge un mea Woi vakaafe gekennd. Mer hod ääfach ner die Schdroße midde mehrschde Woiderfer endlong vun de Haad zammegfaßd un umbenennd. Om 10. 10. 1935 hen se donn Besichdischung gemeschd un glai diregd augebessad, wu di Schdroß schlechd waa (doch, des gaabs wäglisch!) un om 19. 10 hod donn de Gaulaida Birgl (Josef Bürckel) die Woischdroß ine'rm Feschdagd in Derkm faialisch eröffnet: Er eröffnete am 19.


De Londkrääs Derkem iss en Londgrääs im Nordoschde vun de Palz im Bunnäslond Rhoilond-Palz unn lieschd in de Medropolregion Rhoi-Negga. Benonnd is de Krääs noch de Kraisschdadt Derkem, die aa de Verwaldungssidz iss. De Londkrääs hot 130.927 Oiwuhner (2012) unn zu ihm kehre 48 Gemäände. Die jetzische Landrad iss Hans-Ulrich Ihlenfeld vun de CDU. De Londkrääs liechd zwische Ludwichshafe im Oschde unn Lautre im Weschde. Im Weschde hot de Londkrääs Otail am Pälzer Wald, de Oschde kehrd zur owwerrhainische Tiefewene, die Midd kehrd zur Daitschen Woischdrooß. Vun Nord noch Sied erschdreggd sisch de Londkrääs vun Boggene bis Daisem, vun Weschde noch Oschde vun Frangeschdoi bis Ellerschdadt. Nachbarkrääs sinn im Norde de Londkrääs Alzey-Worms, im Oschde die krässfraii Schdadt Worms unn de Rhoi-Palz-Krääs, im Siede Naischdadt unn de Londkrääs Siedlischi Woischdrooß, im Weschde de Londkrääs Lautre, de Dunnersbärschkrääs unn Lautre. De Londkrääs Derkem iss dorsch die Londkrääs Reform 1969 aus de Londkrääse Frongedahl unn de Londkrääs Naischdadt entschdanne. Said 2001 werd des Amd vum Landrad fer 8 Johr vergewwe. De Krääsdach bschdehd aus 46 Midgliedern unn hot en Landrad alz Vorsidz. Ergebnisse vun de Wahle 2014: Tibbisch fer de Londkrääs iss de Woiobau uff ugfähr 7200 ha Rebfläsch, awwa es werd


Fluchinsekte (Pterygota) sin e Unnerklass vun de Insekte. Alle Insektearde, die flie kenne odder wee de Evolution die Fluchfäichkeit wirre verlore henn, awwer mo hatten, zählen zu dem Taxon. Normal hen die nur zwey Flieschelpaare, e driddes kunt nur bei de fossile Stenodictya nogewiss werren. Alle Fluchinsekte machen e Metamorphose dorsch. Commons: Fluginsekten – Sammlung vun Bilder, Video un Audiodataie


Waldsee iss ä Ordsgemää im Rhoi-Palz-Krääs im Siedoschde vun Rhoilond-Palz. Sie iss de Verwaldungssidz vun de glaischnamiche Verbandsgemää, zu der aa Oddaschdadt kehrd. Waldsee hot 5267 Oiwuhner unn ä Fläsch vun 12,93 km². Doderaus ergibbd sisch ä Bevelkerungsdischd vun 407 Oiwuhner/km². De jetzische Ordsbirgamaischda iss Otto Railand vun de CDU. Oddaschdadt lieschd in de nerdlische owwerrhainische Diefewene. De Ord lieschd an de Rhoihochuferkand, die die Rhoiniedarung vun de weschdlisch geleschene Flachlondzon drennd. Dodro schließd sisch im Weschde Sand- unn Dienezon oo. Vun de Gemaindefläsch sinn 58,3% landwerdschafdlisch genudzde Fläsch, 12,7% Waldfläsch, 6,9% Wassafläsch, 21% Siedlungsfläsch unn 1,1% sunsdische Fläsche. Gegrinded worre iss Waldsee wahrschains im 6./7. Johrhunnerd vun de Fronge. Waldsee hot im Schbayagau zum Bischdum Schbaya kehrd. Noch de Besedzung vun de Fronzose ab dem Johr 1797 hot de Ord zum Bairische Rhoikrais, nochm Zwedde Weltkriech zum Londkrääs Schbaya kehrd, der donn dem Londkrääs Ludwichshafe zugeschlache worre isch. Im Johr 2007 iss 55,5% der Oiwuhner kadolisch unn 22,2% evangelisch gwessd. Die Ibrische henn zu keener Relischion kehrd. De Gemainderad hot 22 Midglieda unn hot en ehreamdlische Ordbirgamaischda als Vorsidz. Sidzvertailung im 2009 gewählde Gemainderad: Commons: Waldsee (Pfalz) – Sammlung vun Bilder, Video un Audiodataie Pordal vun de Gemainde Waldsee


Forschd schdehd fer: en Ord im Londkrääs Derkem, siehe Forschd an de Woischdrooß en Ord im Londkrais Kallsruh, siehe Forschd (Bade) en bewerdschafdede Wald, siehe Forschd (Wald)


Ramschdää-Miesebach iss ä Schdadt im Londkrääs Lautre in Rhoilond-Palz unn iss Verwaldungssidz vun de glaischnamische Verbandsgemää. In Ramschdää-Miesebach befinded sisch die Ramstein Air Base. De Ord hot 7.508 Oiwuhner uff ner Fläsch vun 43,03 km², dodraus erbibd sisch ä Bevelkerungsdischd vun 174 Oiwuhner/km². Der jetzische Birgamaischda iss Ralf Hechler vun de CDU. Ramschdää Miesebach befinded sisch 20 km weschdlisch vun Lautre am Rond vum Biosphärereservat Pälzer Wald. Siedlisch vun Ramschdää lieschd die Weschdpälzische Moorniederung. Do iss im 19. Jh. Torf abgebaud worre. De Mohrbach fließd dorsch Ramschdoi Miesebach. Ramschdää gliedersd sisch in die zwee Schdadtdääl Miesebach mid 2.417 Oiwuhnern unn 591 ha Gemargungsfläsch, sowie Ramschdää mid 6.339 Oiwuhnern unn 3.710 ha Gemargungsfläsch. 1215 iss Ramschdää inner Urkund vum Kaiser Friedrich Barbarossa erwähnd worre. 1951 iss die ameriganische Ramstein Air Base gebaud worre. Die Airbase hot urschbringlisch en Schdigg vun de Audobåån Saarbrigge-Monnem benudzd, wie die Daitsche im Zwedde Weltkriech vorher. Uff de Airbase iss am 28.Auguschd 1988 bai ännere Fluchschau vunde Ammis en färschdaliches Ugligg bassierd, bai dem 70 Mensche umkumme unn 345 verledzd worre sinn. Viel vunde Iwwaleewende sin haid (2011) noch draumadisiad, onnan vär ia Leewe long ändschdälld. Die Gemää Ramschdää-Miesebach iss dorsch die Verainischung vun Ramschdää unn


Kusel iss ä Kräässchdadt in de Verbandsgemää Kusel-Altenglan unn im Londkrääs Kusel und desse Verwaldungssidz. Kusel iss mid 5.018 die kleenschd Kräässchdadt in Daitschlond. Zamme mid ner Fläsch vun 14,37 hot se ä Bevelkerungsdischd vun 349 Oiwuhner/km² (2012). Di jetzische Schdadtbirgamaischdan iss di Ulrike Nagel vun de SPD. Die Schdadt Kusel gliederd sisch in ä Kernschdadt um ä ald Aldschdadt auserum, in die Schdadtdääl Diedelkopp unn Bledesbach, sowie das Wohngebied "Am Holler". De middlere Johresniederschlag liechd bai 863 mm unn dodemid liesche die Niederschläg im owwere Driddl vun de in Daitschlond erfassde Werde. De troggenschde Monad iss de April, am maischde Niederschläg falle im Dezember. De Schdadtrad vun Kusel bschdehd aus 22 Midgliern unn sie henn en ehreamdlische Schdadtbirgamaischda als Vorsidz. Ergebniss vun de Wahle: Commons: Kusel – Sammlung vun Bilder, Video un Audiodataie Wikisource: Kusel – Qwelle un Volltegschde Die offiziell Houmpäidsch vun de Schdadt Kusel


De Londkrääs Germersche iss en Londkrääs im Siedoschde vun de Palz in Rhoilond-Palz unn lieschd in de Medropolregion Rhoi-Negga. Er hot 124.889 Oiwuhner unn ä Fläsch vun 463,26 km². Mid ä Bevelkerungsdischd vun 270 Oiwuhnern je km² (2012) iss er eena vun de dischdesd bsieddelde Krääse in de Palz. Zum Londkrääs kehre Gemäände unn de Verwaldungssidz iss Germersche. De jetzische Landrad iss Fritz Brechtel vun de CDU. Die eschdlische Krääsgrenz werd, biss uff klääne Ausnahme, vum Rhoi gebilded. Die Lauter iss die siedlische Grenz zu Frongraisch. De Londkrääs lieschd vollschdännisch in de Owerrhainische Diefewene unn kehrd zur grenziwwerschraidende Reschion Pamina. benachbarde Krääse sinn (im Uhrzaigersinn, im Weschde beginnend): Londkrääs Siedlischi Woischdrooß, Rhoi-Palz-Krääs, Londkrääs Kallsruh, Kallsruh, Londkrääs Rastatt unn des fronzesische Departement Bas-Rhin middem Arrondissement Wissembourg. De Londkrääs iss uffs Landkomissariad zurickgegegange, dass 1939 in de Londkrääs Germersche iwwerfihrd worre isch. 1970 iss Hääne noch Herxe oigemäändet worre unn hot dodemid de Londkrääs verlasse. De Kraisdaach hot 46 Sidz. Bai de Wahl 2009 hot folschendes Ergebniss ergewwe: 1969–1976: Walter Hoffmann 1976–1991: Joachim Stöckle (CDU) 1991–2001: Gottfried Nisslmüller (SPD) seit 2001: Fritz Brechtel (CDU) Die offiziell Houmpäidsch vum Londkrääs Germersche


Fleßer isn haid faschd ausgschdorbne Beruf, wu aa in de Palz e langi Tradition ghabd hod. Schun 1403 hot Keenisch Ruprescht de Stadt Naischdadt e Privilesch zur Fleßerei uffm Schbayabach ausgstellt. De Kaal Friedrisch Willem, Ferschd vun Leinischinge-Hardenbursch, (1704-1807) hott die Grindung vun de Siedlunge Waldleininge un Franckeeck gfäddad vor allem wesche de Fleßerei. 1790 kunnt ma in enere Beschraiwung lese "daß jenes Holz, so den Winter hindurch gehauen werde, den darauffolgenden Sommer an die Bach und den darauffolgenden Herbst nach Mannheim gebracht werden könne, wodurch die Güte des Holzes beibehalten und das Versporen verhindert werde." Des Fleße war zunägschd schwierisch, awwer ab 1816 hodd de bairische Schtaad die Bäsch systemadisch ausbaue losse. Die sinn verbreidert worre, Ufer ausgemauerd, Klause und Stauwooge angeleschd. Die Brennholzfleßerei nennd ma Trift, wail märs ääfach drifde geloßd hod. Zaischnisse vun dere Zaid sind ufgelossene Wooge wie de Franzosewooch bei Hochschpeyer odder die mit Sandsteequader ausgemauerde Bachbedde im Elmsteener Dal. Im Storrbachdal hot ma e aldi Triftschdregg widder inschdand gsetzt, wo s aa als emol Vorfiehrunge gibt. En Drifd isch im Pelsawald im Summa wesche Wassamongl ned meschlsich oda vaboode gwesd. Awa aa wonns Wassa kabd hod, hods meischd ned glongd uma hod deswesche Glause


Laudeburich isch a Schdadd an de Elsässisch-Pfälzische Gränze un liegt uf de elsässische Said. De Noochbaort Neulauderburg (g'hört zu de Gmeind Berg) direkt an Lauterburg oaschliessd und nua durch d'Lauder davo getrennt isch. ghört zua Palz. Auch von de Gränze zu Bade isch Laudeburich ned wait weg. Die Grosschdadd Kallsruh isch in de Näh von Laudeburich. Laudeburich isch die eschdlischde Gemää uffm fronzesische Feschdlond. In der Näh liesche mehrere klääne Seee, eener iss mim Rhoi verbunne. Des greschde Begge iss Bassin des Mouettes. De Fluss Lauder bild die Grenz zu Daitschlond unn die Palz. Uff der onnere Sai lieschd Nailauderburich, des zur Gemää Bersch kehrd. De Rhoi drennd Laudeburich vun Bade. D Gemää ghert zum Kanton Waisseburch im Arrondissement Haguenau-Wissembourg. De Maire isch de Jean-Michel Fetsch. Laudeburich ghert zum Kommunalvaband Plaine du Rhin. Im Ord gebds en Medallwerg, ä Schemie- unn ä Dingemiddlfabrigg. Am Rhoi gebbds en hafe. Vun dord aus werd die Schemie- unn Dingemiddl-fabrigg mid Rohschdoffe versorchd, vum Medallwerg werre Briggedail verlade. Offizielli Site vun de Mairie Laudeburich Laudeburich im Karlsruher Schdaddwiki Normdate: LCCN: n99044915 | VIAF: 130370840 (franzesisch) Liste des maires au 25 avril 2014 (data.gouv.fr)


De Jächa aus Kurpalz is weda ä Saachegschdald, nuch iirschnd än Jächa als Baischbiel fär alle, sunnan ä hisdorischi Gschdald, wann aach ned so gonz klaa is, wea: Die ääne saache, es wäa de Utsche Fritz (Friedrich Willhelm Utsch, *1732 †1795) gwäßd, där wu sellemols de Kurpälzisch Ärbfärschda im Endepuhl im Soonwald, zeh Kilomeda närdlisch vun Sowrm, gwäßd waa - Simmre waa sellemols kurpälzisch un dodemid aach de Soonwald. 1913 hensem dord ä Dengmal gsädzd. Begrawe issa baide Willigis-Kabell bai Aue. Onnan määne, es wäa däm soi Voagänga, de Melsma Hannes (Johann Adam Melsheimer), der wu vun 1719 bis 1757 de kurpälzisch „Raidende Färsschda im Unnan Suun“ gewäßd waa. Am Schdrudhof, ned waid vum Endepuhl, hängd ä Gdängdaafl. Wirra onnan glaabe, es mißde Hannes Casimia vun Palz-Simmäre (Pfalzgraf Johann Casimir von Pfalz-Simmern) (* 7. Mäz 1543 in Simmre; † 16. Jänna 1592 in Haidlbärsch)) gewäsd soi, där wu vun 1583 bis 1592 Adminischdradoa vunde Kurpfalz waa. Där waa als passioniade Jächa bekond, om Änd vun soinäre Dinschdzaid is des Liedsche ändschdonne un ea hod aach soi Gsind ghed, däm wu doßa hod saache gekännd: „Alla, saddln mär dän Gaul un lehn de Mondlsagg druff!“ 1. Ein Jäger aus Kurpfalz, Der


De Londkrääs Lautre iss en Londkrääs in de Palz im Bunnäslond Rhoilond-Palz. De Londkrääs hot 104.443 Oiwuhner (2012) unn zu ihm kehre 50 Gemainde. Verwaldungssidz iss die krääsfraie Schdadt Lautre, die faschd gonz vum Londkrääs umschlosse werd. De jetzische Londrad iss Paul Junker vun de CDU. Rund een Driddl vum Londkrääs Lautre lieschd im Nadurparg Pälzer Wald. De weschdlische Dail umfassd die Sigginger eh unn de nerdlische en Dail vum Nordpälzer Berglond. Die Lautrer Seng erschreggd sisch vun Oschd nach Weschd dorsch de Londkrääs. Vun Oschd nach Weschd erschdreggd sisch de Londkrääs 43 Kilomeder, vun Nord nach Sied 32 Kilomeder. Die hechsd Schdell lieschd 528 m. i. NN., die niedrigschd 205 m. i. NN. De Londkrääs Lautre iss 18117 vum bairische Keenisch als Londkomissariad gegrinded worre. 1862 iss es ins Bezirgsamd Lautre unn 1939 iss zamme middem bezirgsamd Londschduul im Londkrääs Lautre iwwergegange. 1969/72 sinn zwee Orde ausm uffgelesde Londkrääs Roggehause dezukumme. Ergebnisse vun de Londradswahl am 7.Juni 2009: 1945–1950: Otto Schellhaas 1950–1959: Werner Spieß 1959–1975: Friedrich-Ludwig Wagner 1975–1991: Rudolf Erich Tartter (CDU) 1991–2009: Rolf Künne (SPD) 2009–: Paul Junker (CDU) Die offiziell Houmpäidsch vum Londkrääs Lautre


Forschd is ä klääns Schdrooßederflsche on de Woischdrooß 4 km SSW vun Derkem un 9 km NNW vun Naischdadt. Es k'eerd zur Verbondsgemäänd Daidsm im Londkrääs Derkem, hot ä Flesch vun 3.59 km² un lischd 110 m i.NN. in de Heeh. Wie de saalisch Färschdbischuf Johannes I soi Länner im Schbairgau em Huchschdifd gschengd hod, is de Wald nädlisch vun Deidsm („Vorst“) außevoa gebliwwe fär die färschdlich Jachd. Sella "Vorst" waa de Oofong vum Däffsche. In de Bauregriesche hod de Kuafärschd Ludwig V in Forschd midde Baure vum Gailwaila un vum Bockrema Haufe vähonneld. In de 1790er is aach Forschd duasch die fronzeesisch Rewoluzion noo Frongraisch kumme un de Wiena Kongreß hod donn die gonz lingsrhoinisch Kurpalz - un dodemid aach Forschd - noo Bayan geduun. Es measchde un es wischdigsde sin die Wingäd un Forschd hod ä paa vun de beschd Laache. Iwwa ään Woi, en Uukaija - as „Forster Ungeheuer“ weldwaid bekannd - hodde aal Bismaak emol gsaad, es dääd em jo uukaija schmecke, desdo Uukaija! Allweil is awwe aach ä bisje Durismus middezu kumme. Commons: Forschd an de Woischdrooß – Sammlung vun Bilder, Video un Audiodataie Gemää Forschd


Grinnschdadt iss ä Verbondsfraie Schdadt im Londkrääs Derkem in de Palz mid 12.800 Oiwuhnern (2013). Grinnschdadt iss Verwaldungssidz vun de Verbandsgemää Grienschdadd-Land, kehrd awwa nedd zu der dezu. De jetzische Birgamaischda iss Klaus Wagner vun de CDU. Grienschdadt lieschd im Laininger Lond an de Nordgrenz vum Pälzerwald ugfähr zehn Kilomeder nerdlisch vun Derkem an de Kraizung zwische de daitsche Woischdrooß. De Grinnschdadter Bärsch iss de Hausbärsch vun Grinnschdadt. Mid 529 mm Niedaschlaach iss Grinnschdadt eena vun de Niedaschlaachsärmschde Orde in Daitschlond. De droggenschde Monad iss de Februar, am maischde Niedaschlääch falle im Juni. Zu Grinnschdadt kehre die Ordsdail Grienschdadt, Asslum unn Sausrum. Noom Griesch hän die Amies do ä grooß Maderiallaacha mit support-staff ghäd, wo de gonze Beraisch bis enuff noo Määnz un Kraiznach vasorschd hod un des wo aach Bschäfdschung gebrung hod. Inde ledsch Joa hod de Endwigglungsschweapungd inde Beraische Gewärwe, Wohne un Tourismus gleje. Tradidzionell is Grinnschdadt än Woiord. De Schdadtrad bschdehd aus 28 Midgliedern. Sidzveatailung im gewählde Schdadtrad: Commons: Grienschdadt – Sammlung vun Bilder, Video un Audiodataie Wikisource: Grienschdadt – Qwelle un Volltegschde Die offiziell Houmpäidsch vun de Schdadt Grienschdadt


De Londkrääs Siedlischi Woischdrooß iss en Londkrääs im Siede vun de Palz in Rhoilond-Palz. De Londkrääs hot 108.752 Oiwuhner (2012) unn zu ihm kehre 75 Gemainde. Verwaldungssidz iss die vum Londkrääs umschlossene kraisfraii Schdadt Landach. Die Daitsche Woischdrooß, vun derre de Londkrääs soin Nååme hot, fiehrd vun Sied noch Nord in de Londkrääs Derkem nai. De Londkrääs hot Otail an de Owwerhainische Tiefewene im Oschde unn dem Pälzer Wald im Weschde. Õõgrenzende Londkrääs sinn, im Uhrzaigersinn, im Weschde beginnend: Londkrääs Siedweschdpalz, Londkrääs Derkem, Rhoi-Plaz-Krääs unn Londkrääs Germersche. Im Norde grenzd de Krääs an die kraisfraie Schdadt Naischdadt unn im Siede ans fronzesische Departement Bas-Rhin. Des Gebied vum haidische Londkrääs hot frieher, uffgedaild in die Bezirge Bergzabre unn Landach, zu Baiern kehrd. Nochm Zwedde Weltkriech sinn die baide zu Londkrääs gweordene Bezirge zu Rhoilond-Palz kumme. Saine haidische Grenze erhield de Londkrääs 1969 unn hieß bis 1978 "Londkrääs Bergzabre-Landach". De Landkrääs hot siewe Verbandsgemäände: Awäller, Bad Berchzawwre, Edekowe, Herxe, Landach-Land, Määkamma un Offebach an de Quääch. Ergebniss vun de Krääsdaachswahle 2009: Induschdrieõõlage sinn selde. Im Oschde sinn Tail vum Londkrääs vum Woibau geprägd, awwa de Tourismus gewinnd imma mähner an Bedaidung. 43% vum Londkrääs, vor allem im Weschde, sinn bewalded, deswege iss


De Rhoi-Palz-Krais iss en Londkrais im Oschde vun de Vorderpalz in Rhoilond-Palz unn kehrd zur Medropolregion Rhoi-Neggar. Er hot 148.079 Oiwohner unn mit re Bevelkerungsdischd vun 486 Oiwohner je km² (Dez. 2012) isser de dischdeschd bsiedelde Londkrais in de Palz. Zu dem kehren 25 Gemääne unn de Verwaldungssidz iss Ludwigshafe. De jetzische Londrad is de Clemens Körner vun de CDU. S KFZ-Kennzeiche is seid em 27. Juli 2005 RP. Vorher waas LU. De Rhoi-Palz-Krais liegd in de Owwerrhoinisch Diefewene. De Krais umschließd halwa die kraisfraie Schdädt Frongedahl, Ludwigshafe unn Schpayer. Benachbarde Krais unn kraisfraie Schdädt sinn, im Uhrzaigersinn, im Norde beginnend: Worms, de Krais Bergschdrooß in Hesse, Monnem, de Rhoi-Neckaa-Krais unn de Londkrais Kallsruh in Bade-Wirrdebärg unn die Londkrais Germersche, Siedlischi Woischdrooß unn Derkem. Im Krais herrschd e mildes unn mid maischd neddemol 500 mm Niedaschlaach druggenes Klima. Im Summer isses hääß unn schwiel, mid viel Gewidder, de Winder iss schneearm. Im Johr 1886 isses Bezirgsamd Ludwigshafe gegrind worre. Aus dem Bezirgsamd iss schbeeder de glaischnååmische Londkrais Ludwigshafe vorgegange. In ener Kraisreform im Johr 1969 iss de Londkrais vergreeßerd worre. Am 31. Dezember 2003 iss de Londkrais Ludwigshafe in Londkrais Rhoi-Palz-Krais umbenennd worre. Seid de Gebiedsreform vum 1. Juli 2014


De Rhoi-Negger-Krais iss en Låndkrais im Nordweschde vun Bade-Wirddeberg in de Kurpalz. Er ghert zum Regiarungsbeziag Kallsruh. Midd 527.287 Oiwuhna (2012) iss er de Londkrais midd de hegschde Bevelkerungsõõzahl in Bade-Wirddeberg unn de driddhegschd in Daitschlond. De Londkrais gherd zur Medropolregion Rhoi-Negger. Zum Londkrais selwa ghere 54 Gemainde. Verwaldungssidz iss Haidlberg unn de jetzische Londrad iss de Stefan Dallinger vun de CDU. Im Weschde hot de Londkrais Õdail an de Owwerrhoinische Diefewene, im Nordoschde am siedlische Odewald unn im Siedoschde am nerdlische Kraischgau. Di Geschend am wesdlische Rånd vum Odewald bezaischend ma als Bergschdrooß, äni vun de wärmschde Gegende in Daitschlond. De Krais iss dorsch di Kraisreform am 1. Januar 1973 aus de ehemålische Londkrais Monnem, Londkrais Haidlberg unn Taile vun de Londkrais Sinse unn Londkrais Mossbach endschdanne. Zum Rhoi-Negger-Krais ghere fogende Schtädt: Bischese, Ewwerbach, Eppele, Hemschbach, Hoggene, Ladeberg, Lååme, Neggergmin, Rauebäjg, Schääna, Schriese, Schwetzinge, Sinse, Waibscht, Walldoaf, Woinem, Wissloch Zum Rhoi-Negger-Krais ghere fogende Gemainde: Altlosse, Angelbachdal, Bammedal, Brihl, Diele, Dossene, Edinge-Neggerhause, Epflbach, Eschlbrunn, Gaiberg, Heddesbach, Heddese, Helmschd-Baage, Härschberg ån da Bergschdrooß, Ilwese, Ketsch, Kraizschdåånisch, Laudebach, Lobbach, Malsch, Mauer, Meckse, Mihlhause (Kraischgau), Naideschtoi, Nailosse, Nußloch, Ofderse, Plankscht, Railinge, Reischatshause, Såndhause, Schääbrunn, Schbeechbach, Sångd-Lee-Rot, Wissebach, Wilhelmsfeld, Zuzehause Sämdlische Orde, wu zum


Londschduul iss ä Schdadt im Londkrääs Lautre in Rhoilond-Palz. Sie kehrd zur Verbondsgemää Londschduul unn iss de Verwaldungssidz vun derre. Die Schdadt hot 8.599 Oiwuhner unn des Landstuhl Regional Medical Center hot sain Sidz in de Schadt. De jetzische Birgamaischda iss Klaus Grumer vun de CDU. Londschduul grenzsd im Norde an die Weschdpälzische Moorniedarung. Siedlisch unn eschdlisch leit es am Rond vum Pälzer Wald. E paar Kilomeder eschdlisch beginnd die Sigginger Heh. Dorch de Ord fiere viel Wanderwege, unner annerem aa de Pälzische Jokobsweg- Londschduul kehrd mid eem dorschschniddlische Johresniedaschlaach vun 886 zu de 25% der Orde in Daitschlond midde maischde Niedascchlääg. De doggenschde Monad iss de Abril, am maischde Niedaschlääg falle im Dezemba De Schdadtrad bschdehd aus 24 Midgliedan, de ledschde Schdadtrad iss am 7. Juni 2009 gewähld worre. De Nahvakea iss an de Vakeasveabund Rhoi-Neggar indegrierd. Die Båånschdregg vun Kusel zwaigd do von de Haubdbåån noch Monnom ab. Der Båånhof vun de Schdadt iss schdarg frekwendierd unn de Ord hot ä S-Båån-Haldeschdell. Londschduul iss iwwer Bunnesaudobåäne 6 unn 620 ans iwwerreschionale Schdrooßenedz õõgschlosse. Commons: Landstuhl – Sammlung vun Bilder, Video un Audiodataie Wikisource: Landstuhl – Qwelle un Volltegschde Offiziell Houmpäidsch vun de Schdadt Londschduul


Des Elsass (fronzeesisch: Alsace) iss ä Reschion im nordesdlische Frongraisch gwessd. Es hot 1.852.325 Oiwuhner unn ä Fläsch vun 8.280 km² (2011), was 1,3% vun de fronzesische Fläsch ausmachd. Midd ner Bevelkerungsdischd vun 223,7 Oiwuhner/km² kehrd des Elsass zu de am dischdesde bsiedelde Regione in Frongraisch. Im Oschde hots Elsass Õtail an de Rhoiewne, im Weschde an de Vogese. Es erschdreggd sisch vun Nord noch Sied iwwer 190 km, vun Weschd noch Oschd iwwer 50 km. Die Reschion grenzd an die baide Schdaade Daitschlond (Bade unn Palz) un Schwaiz, unn die fronzesische Regione Lothringe unn Franche-Comte. Die Reschion unnertailt sisch in die baide Departements Bas-Rhin unn Haut-Rhin. Bis zum Johr 1681 hot Frongraisch des Elsass Schdigg fir Schdigg vum Hailisch Reemisch Raisch erowwerd. 1789 sinn die baide Departements Bas-Rhin unn Haut-Rhin gegrinded worre. Im Daitsch-Fronzesische Kriech hot des daitsche Raisch des Elsass zamme midd Lothringe erowwerd unn die baide zum Raischslond Elsass-Lothringe zammegschlosse. Die wenischen verbliwwenen fronzesischschbrachischen Orde sinn Germanisierungsversuche ausgsedzd worre. Aufgrund des Versailler Verdrags nochm Erschde Weltkriech sinn Elsass-Lothringe widda noch Frongraisch kumme. Im Zwedde Weltkriech sinnse donn baide korzzaidisch widda ins daitsche Raisch oigegliederd worre, dånåch widda zirigg noch Frongraisch kumme. Im Elsass werd vorwiegend fronzesisch gebabbeld.


Frankeschdää (amtlich Frankenstein) iss e kläner Ort in de Palz. Er lait an Bundesstroß zwischen Lautre unn Naischdadt. Frankeschdää hott ungefähr 1.100 Oiwuhner und gehehrt zur Verbandsgemää Hochschbaya unn zum Krais Lautre. De Ord hot ä Fläsch vun 13,8 km² unn iss domid mid ner Bevlkerungsdischd vun 74 Oiwuhner je km² zimmlisch dinn bsiedeld. Der jetzische Birgamaischda iss Eckhard Vogel vun de FWG. Frankeschdää lieschd inmidde vum Nadurpark Pälzerwald unn iss die esdlischsde Gemää vum Londkrais Lautre. Nachbargemainde sinn im Uhrzaigersinn: Derkem, Waidethal (Londkrääs Derkem), Waldlaininge, Hochschbaija unn Fischbach (Londkrääs Lautre). Zu Frankeschdää kehrd Diemerschdää unn de Klafertalerhof. Die 16 Radsmidglieda sinn bai de Kommunalwahl am 7. Juni 2009 gewähld worre unn henn en ehrenamdlische Ordsbirgamaischda als Vorsidz. Sidzvertailung im Gemainderad: *Diese Zahle sinn Schätzunge, da nur die Zahl der Familie iwwerlieferd is (15 bzw. 9). In Frankeschdää had e jiddisch Gemää bis um 1900 beschdann. Ehr Enschdehung geed uff die Zaid vum 18 Joorhunnad serigg. Im 19. Joorhunnad un am Õfang vum 20. Joorhunnad had sisch die Zahl vun de jiddische Inwohner wie folgd endwiggld: Commons: Frankeschdää – Sammlung vun Bilder, Video un Audiodataie Indanedbresens vun de Oadsg'moinde Frongeschdää Date vum Schdadisdische Londesoamd iwa Frongeschdää http://www.alemannia-judaica.de/frankenstein_synagoge.htm


De Wadigaan is de klänschde Schdaad vun de Welt. Net ämol 1000 Lait wohne im Wadigaan unn er hot e Fläch vun knabb em halwe km². Die zwee offizielle Amtsschbrooche sin Ladain unn Iddalienisch, die vunde Schwaizagard idalienisch un Daitsch. Bezahld werd im Wadigaan mim Euro, de Wadikaan hod än aischnes Minzkondingend un gäbd aach aischn Briefmarge eraus - baides sin gsuuchde Sammlobjekde un draache än Guuddääl zu de wadigansche Oinoome bai. De Wadigaan liegt ufm Vadikanhieschl, fria außahalb, jezad in de Inneschdadt vun Rom, is vunännäre Maua oigfrieded, ä pargardisch Londschafd mid oigschbränglde Baude, komplett vun Idalje umschlosse un hod desdewesche aach Währungs- un Schbrooch-Oihaid. Zum Wadikan gheere außam Pedasdum un -pladz unm Bahnhof aach die Sixdienisch Kabell, die Gärde un Musee un die Paläschd. Zu Õõfang vum 4. Joahunnad is es Grischdedum Schdaadsrelischion vum alde Reemische Raisch (Imperium Romanum, SPQR) worn un hod dodemid aach wäldlisch Machd griehd, also grad des,woes noo soinere aichn Lehr gaaned hawwe solld Joh 18,36 Sla. Dorch Schenkunge hod donn die Kärsch als mea Lond griehd un noom Zärfall vum Reemische Raisch hän donn die Päbschde aach wäldlisch Machd iwwa Rom un iane Gebiede beooschbruchd un midde Pipinsche Schängung aach griehd. Doodraus is


Kallsruh isch e Schtadt im Bade-Wirddeberg und isch friiener emol die Hauptschtadt von Bade gwesst. Lang isch Kallruh nach Monnem die zwaidgreeschd Schtadt in Bade gwesst, hod awwer bevelgerungsmässig Monnem iwwerhold un isch die greescht Schtadt in Bade. S Bundesverfassungsgricht und de Bundesgrichtshof sind baide in Kallsruh und aus dem Grund nennt ma die Schtadt aa Residenz des Rechts. S bsunnere an Karlsruh isch, dass die Schtadt, so wie Monnem, in de Neizeit geplant worre isch. Awwer annerscht wie Monnem, wo e Quadratschtadt isch, isch Kallsruh d Fächerstadt weil s Schtroose wie en Fächer im 90°-Wingel vom Schlossturm aus nooch Siide gange sind. Als Gründungstermin von Kallsruh gult de 17. Juni 1715, weil an dem Dag de Grundschtoi zum Schloss glegt worre isch. De Markgraf Kall Willem hot mit de Bevölgerung von seiner Resident Dorlach Broblem ghabt und wollt e schees Schloss baue. Nach de Legende isch em dann uf de Jagd, wo er midde im Haardtwald oigschlofe isch, die Idee komme, des Schloss und die dazugheerend Schdadd dort baue zu lasse. D Schdadd hod er am Reissbrett blane lasse, nach sich selwa benannt und die 32 Schdroose und Allee sind wie Sonneschdrahle von seim Schlossturm aus gebaut worre. Für